هۆكاری هیلاكی درێژ خایەنی لە ناو ژنان بۆ چی دەگەڕێتەوە\nهۆكاری هیلاكی درێژ خایەنی لە ناو ژنان بۆ چی دەگەڕێتەوە\nسێ شەممە, 09 نیسان 2013 12:31\n...............كەم خوێنی: ئەگەر ئێوە بەهۆی سوڕی مانگانە دووچاری كەمخوێن، منداڵدان بە هۆی منداڵبوون واتا ئەو كاتەی كە بە هۆی خوێن بەربوونەوە دووچاری كەمی هێمۆگلۆبین دەبن، كەمخوێنی روو دەدات. كاتێك ئۆرگانەكان، ئۆكسجینی پێویست وەرناگرن، ئەنجامی دەركەوتنی هیلاكی لێ دەكەوێتەوە. هەروەها هۆكاری كەمخوێنی رەنگە بەهۆی خوێن بەربوونی ناوەوە یان كەمی ئاسن، فولیكی ئەسید یان ڤیتامین B12بێت یان بەهۆی نەخۆشیە درێژخایەنەكان وەكو نەخۆشی گورچیلە بێت، كە نیشانەكانی لە سەرگێژە، هەستكردن بە سەرما و توڕەیی دا دەردەكەوێت. چارەسەر كردنیشی بە سود وەرگرتن لە ئەو حەبانەی كە ئاسنیان تێدایە یان ئەو خۆراكانەی كە ئاسنیان تێدایە وەكو : سپێناخ، (بروكلی) و گۆشتی سوور. دوای ئەوەی كەمخوێنی چارەسەر دەكرێت، هەستكردن بە هیلاكی ئێوەش تا دوای 30 رۆژ نامێنێت.\nـ كەمی كاركردنی تیرۆئید (هۆرمۆنەكان):\nئەگەر بە گشتی تەمبەڵ، كەم جوڵە و خەمۆكن، دەكرێت هۆیەكەی بۆ كەمی كاركردنی هۆرمۆنەكان بگەڕێتەوە. تیرۆئید رژێنێكی شێوە پەروانەییە كە لە سەرەتای گەرودا هەیە و میتابولیزمی لەش كۆنترۆڵ دەكات. ئەم بارودۆخە دەبێت هۆی ئەوەی كە لەش، خانەكانی بەرهمهێنی تیروكسین و هۆرمۆنەكانی رژێنی ناوەندی رژێنی تیرۆئید تێك بدات و ئەنجامەكەی كەمی كردنی تیرۆئید یان هیپۆتیرۆییدیزم یان كەم بوونەوەی میتابولیزم بێت. ئەم تێكچوونە لە ناو گەورەكانیشدا دەبێتە هۆی ئاوسانی روخسار و زەرد هەڵگەڕانی و ئاوسانی دەست و پێیەكان و هەست كردن بە سەرما لە كەشێكی گەرمدا، بە شێوەیەك كە رەنگە ئەو كەسە لە كەشێكی گەرمیشدا جلی زۆر لە بەر بكات كە هۆیەكەی بۆ كەمی میتابولیزم یان كار كردنی لەش دەگەڕێتەوە. جوڵە سستەكان، سست قسە كردن، خەمۆكی یان بێتاقەتی، لاوازی و هیلاكی و ئارەزوو كردن لە خەو لە نیشانەكانی دیكەی ئەم نەخۆشیەیە. خواردنی رێژەیەكی زۆر میوە و سەوزەكان باشترین خۆراكی كەم كاركردنی تیرۆئیدە.\nـ هەوكردنی میزڵدان:\nهەرچەندە زۆربەی ئافرەتان هەست بە هەو كردنی میزڵدان بە هۆی سوتانەوە یان زۆر میز كردن دادەنێن، بەڵام هەندێجار هیلاكی دەتوانێت تەنیا نیشانەكەی بێت. زۆربەی جار، هەو كردنی میزڵدان بەهۆی بوونی بەكتریا لەناو ئەو شوێنەدا بێت كە بەهۆی خۆ نەپاراستن لە كاتی سەرئاوچوون یان لە كاتی جووت بووندا روو دەدات. ئەگەر پزیشكی ئێوە گومانی لەم نەخۆشیە كرد،چارەسەر كردنی ئەم نەخۆشیەش تا رادەیەك ئاسان و خێزایە و دواتر هەستكردن بە هیلاكیش نامێنێت.\nـ زۆر بەكارهێنانی قاوە:\nزۆربەی خەڵك بۆ نهێشتنی هیلاكی و وەرگرتنی وزە، روو لە خواردنەوەی قاوە یان خواردنەوەكانی دیكە دەكەن، بەڵام بۆ كۆمەڵێك لە ژنان زۆر بە كارهێنانی قاوە ئەنجامەكەی پێچەوانەوە دەكاتەوە. بە پێی ئەوەی كە زۆر خواردنەوەی قاوە بۆ هەندێك كەس هیلاكی بە دواوەیە و ئەگەر وا بیر دەكەنەوە ئێوە پێویستیتان بە قاوەی زۆرتر هەیە تاوەكو هیلاكی پێ كەم بكەنەوە ئەوە لە هەڵەدا چوون. ئەم كارە، بارودۆخەكە دژوارتر دەكات.\nـ هەستكردن بە خنكان لە خەودا:\nئەگەر ئێوە بە رادەیەكی پێویست نەخەون، بێگومان هەست بە هیلاكی دەكەن، بەڵام چ شتێك دەبێتە هۆی لەدەستدانی خەوێكی ئاسودە؟ لە حاڵەتێكدا، هەستكردن بە تەنگە نەفەسی لە خەودا كە جۆرێكە لە تێكچوونی خەو، دەبێتە هۆی ئەوەی كە ئێوە بەردەوام بە خەبەر بمێننەوە. ئەو كێشەش زۆربەی جار لە شەودا روو دەدات و هەموو جارێك تەنگە نەفەسی بۆ ماوەیەكی درێژ خەوتان دەزڕێنێت و سوڕی رێكوپێكی خەوتان لێ تێكدەچێت. تەنیا نیشانەی ئەو تێكچوونەی خەوەش هیلاكی بەردەوامە. لەم حاڵەتەدا (مجرا) سەرەوەی هەناسە كێشان دووچاری كێشە دەبێت و زۆربەی ژنە قەڵەوەكان تووشی ئەم گرفتە دەبن. پرخە كردن یەكێكە لە نیشانەكانی ئەم حاڵەتە. بۆ ئەم مەبەستە پێویستە كێشتان دابەزێت و واز جگەرە كێشان بهێنن. لە كاتی دژواریدا نەشتەرگەری پێویستە و تاوەكو رێگاكانی بكرێتەوە. چارەسەر نەكردنی رەنگە نەخۆشی دڵی لێ بكەوێتەوە.\nـ نەخۆشیە نادیارەكانی دڵ:\nئەگەر دوای ئەنجامدانی چالاكی جەستەیی سوك كە هیلاكی بە دواوە نییە، هەست بە هیلاكی بكەن، وا باشترە سەردانی پزیشكی پسپۆڕ بكەن. بە پێی توێژینەوەكان، هیلاكی زۆر دوای ئەنجامدانی كارە ئاساییەكانی وەكو گسك لێدان و یان هاوشێوەی ئەوە رەنگە بەهۆی جۆرێك لە نەخۆشی دڵەوە بێت، بەڵام ئەوەش بەم مانایە نییە كە ئەگەر هەر جارێك باوێشكتان بێت وا بیر بكەیتەوە كە تووشی نەخۆشی دڵ بوون. زۆربەی جار، هیلاكی نیشانەی سەرەتایی نەخۆشی دڵ نییە، بەڵكو پەیوەندی بە بابەتی دیكەوە هەیە. بە هەر حاڵ نەخۆشی دڵ سەرقاڵەی هۆكارەكانی مردنی ژنانە و بۆیە گرنگی پێدانی پێویستە. كەواتە ئەگەر هیلاكی لە دوای چالاكییەك دەركەوت، باشترە بۆ ئەنجامدانی پشكنین سەردانی پزیشك بكەن. ئەگەر هیلاكی ئێوە پەیوەندی بە دڵی ئێوەوە بوو، پزیشك بە دانی چارەسەر و ئامۆژگاری پێویست، لە نەهێشتنی هیلاكی و گەڕانەوەی زوەدا هاوكاریتان دەكات.


كەسێك لەناو ئاسایشدا بە مادەی هۆشبەرەوە دەستگیردەكرێت\nئاسایشی ڕاپەرین ئاشكرایدەكات تۆمەتبارێكیان دەستگیركردووە كە ویستویەتی مادەی هۆشبەر بباتەوە ناو زیندانی ئاساییشەوە.\nبەڕێوەبەرایەتیی ئاسایشی ڕاپەڕین، لە ڕاگەیەندراوێكدا كە وێنەیەكی بۆ "سپی" نێردراوە ڕایگەیاندووە "هێزەكانمان لە هۆبەی بەندینخانەی بەڕێوەبەرایەتی ئاسایشی راپەڕین توانیان تۆمەتبارێك دەستگیربكەن، كە بەمەبەستی سەردانی كردنی زیندانیەك دەیویست نزیكەی 5 گرام مادەی هۆشبەر لە ڕێگای جل و بەرگەوە بگەیەنێتە یەكێك لە زیندانیەكان".\nلە ڕاگەیەندراوەكەدا ئەوەش هاتووە دوای لێكۆڵینەوە لەگەڵ ئەو تۆمەتبارەدا و لە دوای وەرگرتنی فەرمانی دادوەری دادگای لێكۆڵینەوەی ڕانیە، بەشی ماددەی هۆشبەرەكانی بەڕێوەبەرایەتیی ئاسایشی ڕاپەڕین توانیویەتی بە هاوكاری یاریدەدەرێتی ئاسایشی چوارقوڕنە دوو باندی تر دەستگیر بكەن كە سەرجەمیان 5 كەسن.\nبەپێی ئەو ڕاگەیاندراوەی بەڕێوەبەرایەتیی ئاسایشی ڕاپەڕین، 65 پارچە حەبی ترامادۆڵی ئەو دوو باندە 5 كەسییە لەلایەن هێزەكانی ئاسایشەوە دەستی بەسەرداگیراوە لەگەڵ بڕێك ماددەی گوماناوی كە لە ئێستادا لەپشكنینە بۆ ساغبونەوەی جۆری ماددەكە.\nئەوەش خراوەتەڕوو، ئەو تۆمەتبارانە بەپێی ماددەی 14ی موخەدەرات ڕاگیركراون و لێكۆڵینەوە لەگەڵیاندا بەردەوامە.\nئه‌م بابه‌ته 3005 جار خوێنراوه‌ته‌وه


◄ Résultat: Found 736, page 1 of 74 Items per page: 🗐 1 🗐 5 🗐 10 🗐 25 🗐 50 🗐 100\n😊 . Blagues\n📅 Ajouté le Apr 15 2012 10:59AM\n👁 Cet article a été lu fois 25,610\n... [ Plus... 👁] ✖ ✖ 0 0 ✔ 60% ✍ H.B. 15-4-2012 10:59:07\n😊 . 2 Blagues\n📅 Ajouté le Feb 19 2013 7:11PM\n👁 Cet article a été lu fois 9,273\n... [ Plus... 👁] ✖ ✖ 0 0 ✔ 60% ✍ H.B. 19-2-2013 19:11:50\n😊 1 تەبەق هێلکە بە 4500 ئەگەر ناڕازیت خۆت بیکە Blagues\n📅 Ajouté le Jan 6 2016 4:49PM\nیەک تەبەق هێلکە بە 4500دینار ئەگەر ناڕازیت خۆت بیک [ Plus... 👁] ✖ ✖ 0 0 ✔ 68% ✍ H.B. 6-1-2016 16:49:45\n😊 10 بە 12 Blagues\n📅 Ajouté le Jan 28 2016 1:52PM\n👁 Cet article a été lu fois 3,774\n... [ Plus... 👁] ✖ ✖ 0 0 ✖ 58% ✍ H.B. 28-1-2016 13:52:22\n😊 13 یاسای دووگۆڵی سەردەمی مناڵی! Blagues\n📅 Ajouté le Nov 1 2018 7:53AM\n👁 Cet article a été lu fois 2,338\n13 یاسای دووگۆڵی سەردەمی مناڵی.....! 1: ئەوەی کە [ Plus... 👁] ✖ ✖ 1 1 ✔ 99% ✍ Z.S. 1-11-2018 7:53:18\n😊 1691 تصدیر کوردستان Blagues\n📅 Ajouté le Feb 19 2013 8:57PM\n👁 Cet article a été lu fois 10,599\n... [ Plus... 👁] ✖ ✖ 0 0 ✖ 58% ✍ H.B. 19-2-2013 20:57:56\n😊 2 ببە 1 بدە Blagues\n📅 Ajouté le Jul 14 2012 4:11PM\n👁 Cet article a été lu fois 6,723\n... [ Plus... 👁] ✖ ✖ 0 0 ✖ 56% ✍ H.B. 14-7-2012 16:11:49\n😊 25ی مانگ تەراقدانی عەبادیە Blagues\n📅 Ajouté le Sep 23 2017 8:59PM\n✍ Mis à jour par Evîn Îbrahîm Fetah\n👁 Cet article a été lu fois 3,397\n... [ Plus... 👁] ✖ ✖ 0 0 ✔ 70% ✍ H.B. 23-9-2017 20:59:46\n😊 2هەزار و 19 Blagues\n📅 Ajouté le Dec 31 2018 8:26PM\n👁 Cet article a été lu fois 2,038\n2019/ دوو هەزار و نۆزدە.  [ Plus... 👁] ✖ ✖ 1 1 ✔ 99% ✍ Z.S. 31-12-2018 20:26:52\n😊 3 جار دوای دەوام Blagues\n📅 Ajouté le Apr 10 2015 9:52AM\n👁 Cet article a été lu fois 5,061\n... [ Plus... 👁] ✖ ✖ 0 0 ✖ 58% ✍ H.B. 10-4-2015 9:52:37


پرسەی خوالێخۆشبوو(کاک شێخ جلال شێخ کریم کارێزەیی) لە شاری ڕۆتەردام\nخوالێخۆشبوو(کاک شێخ جلال شێخ کریم کارێزەیی)\nباوکی شێخ فەرەیدون کارێزەی لە شاری ڕۆتەردام\nیەکشەممە ڕێکەوتی 02 / 12 / 2018\nبە ناوی ڕێکخراوه کوردییه‌کان و کۆچبەرانی کورد له‌هۆڵه‌ندا، پرسەو هاوخه‌می خۆمان ئاڕاستەی خانه‌واده‌ی خوالێخۆشبوو (کاک شێخ جەلال شێخ کەریم کارێزەیی) دەکەین، باوکی بەڕێز کاک فەرەیدون کارێزەیی لە شاری ڕۆتەردام لەھۆڵەندا.\nبەداخەوە خوالێخۆش بوو، لە کوردستان کۆچی دوایی کردووە، داواکارین لە یه‌زدانی مه‌زن بیخاتە بەر ڕەحمەتی خۆیی و بە بەهەشتی بەرینی شاد بکات. سه‌بوری و ئارامیش بۆ خانەوادە و کەسوکار و دۆستانی بگه‌ڕێته‌وه، خانەوادەی خوالێخۆش بوو، ڕۆژی یەکشەممە ڕێکەوتی 02 / 12 /2018 کات 13:00 تا 17:00 ی عەسر لە شاری ڕۆتەردام، له‌م ناونیشانه‌ی خوارەوە پرسه‌ی بۆ دادەنێن:\nتێبینی- بۆ زانیاری زیاتر، پرسەی ژنان و پیاوان لەهەمان جێگایە و دەربارەی پرسەکە لە ڕێگای ئیمەیڵ و ژمارە تەلەفۆنی کاک فەرەیدون کارێزەیی:\nکۆچی دوایی ( کاک شەماڵ بامەڕنی ) لە ستۆکهۆڵم...\nووڵاتی سوید وەلاتیەکێ دهۆکێ ل سوێد ب کۆرۆنایێ گیانێ خوە ژدەست دا. ئەڤرۆ 2020.5.8 (شەمال بامەرنی کوڕێ خەباتکەرێ مەزن سەلمان حەجی مەحمود بامەرنی) ل ستوکهولم پایتەخێ سوێد ب نەخۆشیا درێژه ...\nکۆچی دوایی (حاجی ئاسکۆڵ خان)...\nووڵاتی سوید بەداخەوە ئێوارەی 2020.5.8 (حاجی ئاسکۆڵ خان ) لە سلێمانی کۆچی دوایی کرد. کۆچکردوو دایکی ( شەونم خان هاوسەری کاک ئاکۆی تەیبی بەقاڵ) لە شاری یۆتۆبۆری و (دایکی شەه درێژه ...\nئاگاداری. گەشتێکی فڕۆکە له سویدەوە هەیە بۆ هەولێر...\nئاگاداری 📢 گەشتێکی فڕۆکە هەیە له سویدەوە بۆ هەولێر. نوێنەرایەتی حکومەتی هەرێم له ستۆکهۆڵم ئەم ئاگاداریەی بڵاو کردۆتەوه: ئاگاداری هەمو ئەو خوشك و برا کوردستانیانەی لە سوید درێژه ...\nمیوانی سه‌رهێڵ: 295\nکۆی سه‌ردان: 19583753


ڕۆبۆتەكان ڕكەبەری ڕاوێژكارە مرۆییەكان دەكەن و جێگەیان پێلێژ دەكەن\nڕۆژنامەی دەیلی مەیلی بەریتانی بڵاویكردەوە، گەورەترین دامەزراوەی خێرخوازی بەریتانیا ڕایگەیاندووە، پێدەچێت هۆش و عەقڵی دەستكردی مرۆڤ، وەڵامدەرێك بۆ دنیای گەشەدان بە ڕاوێژكاری.\nرۆژنامەكە بڵاویشكردەوە پێویستی مرۆڤ بە ڕاوێژكاری، ڕێگەی هاتنەناوەوە و پشتیوانیكردنی هەستەوەری كۆمپیوتەری لەڕێگەی قسەكردنی ئۆنلاینەوە ڕەخساندووە.\nئایدان جۆنز (Aidan Jones)، بەڕێوبەری جێبەجێكاری دامەزراوەی خێرخوازی ڕیلێت (Relate) دەڵێت: ڕۆبۆتی قسەكەر، یان "چات بات" دەتوانێت لەهەندێك نموونەدا، هاوسەران وەك ڕاوێژكارو توێژەرێك ڕێنموونی بكات، لەبەر ئەوە پسپۆڕان لەو باوەڕەان، كە هەندێك كەس دەتوانن كێشەكانی خۆیان لەجێگایەك لەدەرەوەی ژووری ڕاوێژكردن باس بكەن.\nڕۆبۆتە ڕاوێژكارییەكان ناسراو بەویبۆت (woebot) لە نموونەی ڕۆبۆتی ئیلی (Ellie) لەئێستادا لە سوپای ئەمریكادا تاقیدەكرێنەوە، تا یارمەتی سەربازان بدەن، كە كێشەی سترێس و زیانی دەروونی PTSD، یان هەیە و لەمبارەیەوە یارمەتیدەریان بێت.\nدامەزراوەی ڕیلێت، خزمەتگوزاری گفتگۆی ڕاستەوخۆی هەیە، كە لە هەرساڵێكدا، یارمەتی 15 هەزار كەس دەدات.\nبەوتەی جۆنز، ڕاوێژكارانی دامەزراوەكە لەو بڕوایەدان، كە بەسوودوەرگرتن لەو شێوازە، سەردانكەران خێراتر لەو كاتانەی لەژووری ڕاوێژكاریدان، لەبارەی كێشەكانی خۆیانەوە دەدوێن.\nهەروەها هێری بێنسون، بەڕێوبەری توێژینەوەی دامەزراوەیەكی هاوسەرگیری دەڵێت: گومان لەوەدا نییە دەتوانرێت ئامێرەكان بۆ گوێگرتن یان قسەكردن پرۆگرام دانان بۆ بكەیت، بەڵام وادێتە بەرچاو ئەمشێوازە لەڕاوێژدان بۆ هاوسەران، دەتوانێت دەوری باشی هەبێت و وەك تیماركەرێك جێی متمانه بێت، بەڵام جێگۆڕكیكردنی ئامێر لەجێگەی مرۆڤدا كارێكی گەلێك سەختیشە.\nبیرۆكەی ڕاوێژكارانە بەسەربازان، پێشنیاری لێكۆڵەرانی زانكۆی كالیفۆرنیای باشوور USCبوو. كە ماوەیەكی زۆر زۆر خەریكی شیكردنەوەی دروستكردنی پەیوەندی عاتیفی سەربازان بووبوون.\nسوپای ئەمریكا لەگەڕان بەدوای شێوازێكی نوێ بۆ وەستاندنی خۆكوشتنی سەربازانی تووشبوو بە تێكچوونی سترێس پاش لە زیانی دەروونیەوەن.\nلێكۆڵەران پاش كۆمەڵێك تاقیكردنەوە و گفتگۆ، تێگەیشتن وەڵامی سەربازان بە كۆمپیوتەر، گشتگیرتر و ڕاستگۆیانەتر لە وەڵامدانی ئەوان بە ڕاوێژكاران و دەرمانگەرانیترە.\nلێكۆڵەران پاش تاقیكردنەەكان ئەوەیان بۆ ڕوون بووویەوە، كە لەمجۆرە پەیوەندییەی كۆنە سەربازەكان و ڕۆبۆتەكان بەهۆی نەدركاندنی ناو و نهێنییەكانیان، زیاتر كێشەكانی خۆیان لەگەڵ ئەودا مشتومڕ و گفتگۆ لەسەر كرد.\nگیل لۆكاس، دەروونناسی لێكۆڵەر لەزانكۆی كالیفۆرنیای باشوور و نووسەری باڵادەستی ئەم لێكۆڵینەوەیە وتی: ئێمە بڕوامان هەیە قسەكردنی ڕۆبۆتێكی ڕاوێژكار دەتوانێت بۆ كۆنەسەربازەكان سوودمەند بێت.


نێچیرڤان بارزانى: پارتى ده‌رفه‌تى سه‌ركه‌وتنى گه‌وره‌ى له‌پێشه و ده‌توانێت داهاتوویه‌كى باشتر بۆ گه‌لى كوردستان ده‌سته‌به‌ر بكات - Hekar.net : Hekar.net\nنێچیرڤان بارزانى: پارتى ده‌رفه‌تى سه‌ركه‌وتنى گه‌وره‌ى له‌پێشه و ده‌توانێت داهاتوویه‌كى باشتر بۆ گه‌لى كوردستان ده‌سته‌به‌ر بكات\nسه‌رله‌به‌یانی ئه‌مڕۆ 11/9/2019 به ئاماده‌بوونی نێچیرڤان بارزانی جێگری سه‌رۆكی پارتی دیموكراتی كوردستان و به‌شداریی ژماره‌یه‌ک له ئه‌ندامانی مه‌كته‌بی سیاسی، به‌رپرس و ئه‌ندامانی ئه‌نجومه‌نه‌كان، مه‌كته‌ب و لقه‌كان و كادیرانی پارتی دیموكراتی كوردستان، له باره‌گانی ئه‌نجومه‌نی پارێزگای هه‌ولێری پارتی كۆنفرانسی (پارتی لەنێو گۆڕانکارییەکاندا، هەڵسەنگاندنێک بۆ ئێستا و نەخشەڕێگایەک بۆ داهاتوو) به‌ڕێوه‌چوو كه له‌لایه‌ن سه‌نته‌ر‌ى دیراسات و توێژینه‌وه و ئه‌كادیمیاى پارتییەوە، به هاوكاریى كۆمه‌ڵێك شاره‌زا و پسپۆڕ له بواره جیاوازه‌كان ڕێكخرابوو.\nله كۆنفرانسه‌كه‌دا جێگری سه‌رۆكی پارتی وته‌یه‌كی پێشكه‌ش كرد و تیایدا ڕێكخستنی كۆنفرانسه‌كه و ناوه‌رۆك و بابه‌ته‌كانی له گرنگیدان به ڕێكخستن و خۆڕێكخستنه‌وه به شێوه‌یه‌كی گونجاو له‌گه‌ڵ ئه‌رك و به‌رپرسیاریه‌تیى ئه‌م قۆناغه و قۆناغەکانى ئایندەدا، بە گرنگ لە قەڵەم دا.\nئاماژه‌ی بە ڕۆڵ و كاریگه‌ریى ڕێكخراوه جه‌ماوه‌رییه‌كانى قوتابیان، لاوان و ئافره‌تان کرد كه توێژى هه‌ره زیندوو و كاریگه‌رى كۆمه‌ڵگه‌ن و زامنى به‌رده‌وامى و نوێبوونه‌وه‌ن، هه‌روه‌ها جه‌ختی لە كاركردن بۆ حوكمڕانییه‌كى دروست، په‌یوه‌ندییه‌كى باش له‌گه‌ڵ كۆمه‌ڵگه و هەبوونى پرۆگرامى به‌ڕێوه‌بردنى له ئاست متمانه‌ى خه‌ڵكدا، کردەوە.\nدووپاتیشی كرده‌وه كه پارتى ده‌رفه‌تى سه‌ركه‌وتنى گه‌وره‌ى له‌پێشه و ده‌توانێت داهاتوویه‌كى باشتر بۆ گه‌لى كوردستان ده‌سته‌به‌ر بكات و وه‌ك نموونه‌ش ساڵانی سه‌ختی ڕابردووی بیرهێنایه‌وه كه وێڕاى هه‌موو ئه‌و ئاڵۆزى و ئاسته‌نگه‌كان پارتى توانى له چوارچیوه‌ى حكوومه‌تى هه‌رێمى كوردستاندا له پاراستن و بنیاتنانه‌وه‌ى وڵات و به‌ره‌وپێشبردنى هه‌رێمى كوردستان، له هه‌موو ڕوویه‌كه‌وه ڕۆڵى پێشه‌نگ و كاریگه‌رى خۆى ببینێت و ببێته پارێزه‌رى كوردستان و ده‌ستكه‌وته‌كانى گه‌لی كوردستان.\nنێچیرڤان بارزانى داواشی له کادیرانى پارتى کرد به هه‌مان گیانی پێشوو له تێپه‌ڕاندنی سه‌ختی و قه‌یرانه‌كان، پشتگیرى له كابینه‌ى (9)ى حكوومه‌تى هه‌رێمى كوردستان بكه‌ن و هەموو خۆیان بکەنە خزمەتکردنى خەڵکى کوردستان.


داوا لە هەرێم دەکەین هەڵوێستی ڕوونی هەبێت لە ڕانەگەیاندنی سەربەخۆییدا\nNovember 6, 2017 - 7:13 PM کۆدی هه واڵ : 865051 سه ر چاوه : Nrt Link:\nنوسینگەی سەرۆک وەزیرانی عێراق داوا لە هەرێمی کوردستان دەکات، هەڵوێستی ڕوونی هەبێت لە پابەندبوون بە جیانەبوونەوە و ڕانەگەیاندنی سەربەخۆییدا.\nنوسینگەی سەرۆک وەزیرانی عێراق ئەمڕۆ بەیاننامەیەکى بڵاوکردەوە و تیادا هاتووە "عێراق بەردەوامدەبێت لەسەر پابەندبوون بە دەستورەوە و ڕێگە لە هەر هەوڵێک بە ئاراستەى جیابوونەوە دەگرێت و بەردەوامیش دەبێت لە ڕێکارەکانى تا چەسپاندنى دەستور".\nئەوەشی تیادا هاتووە، "دووبارە داوادەکەین هەموان پابەندبن بە یەکپارچەى خاکى عێراق و بڕیارەکانى دادگای فیدراڵی و بە تایبەت ئەو بڕیارەی ئەمڕۆ دەریکردووە و بە پێی مادەى یەکی دەستور جەخت لە پێویستی پارێزگاری یەکپارچەى خاکى عێراق دەکات".\nنوسینگەی سەرۆک وەزیرانی عێراق ڕاشیگەیاندووە، "سەرجەم ئەو ڕێکارانەى لە ماوەى ڕابردوودا عێراق گرتوویەتییە بەر دەستورین".\nلە کۆتایشدا هاتووە " داوا لە هەرێمەکان دەکەین بەڕوونى هەوڵێستى خۆیان لەسەر پابەندبوون و جیانەبوونەوە لە عێراق ڕاگەیەنن لە سەر بنەمای بڕیارەکەى دادگای فیدراڵی".\nئەمەش لە کاتێکدایە هەر ئەمڕۆ نێچیرڤان بارزانی سەرۆکی حکومەتی هەرێم، لە کۆنفرانسێکی ڕۆژنامەنووسیدا لە هەولێر ڕایگەیاند، داواکارن لەگەڵ بەغدا بە گفتوگۆ کێشەکان چارەسەر بکەن، وتیشی بەغدا تائێستا ئامادەنییە گفتوگۆ لەگەڵ هەرێمدا بکات، تائیستاش بڕیار نییە شاندی هەرێم سەردانی بەغدا بکات.\nنێچیرڤان بارزانی ڕاشیگەیاند، ئەوان ئەگەر ڕێژەی ١٧%ی بودجەی ساڵی داهاتووی عێراق بۆ هەرێمی کوردستان دابینبکرێت و تەواوی مووچەی هەرێم بە پێی سیستمی بایۆمەتری بدرێت، ئامادەن نەوتی هەرێم ڕادەستی بەغدا بکەن و گفتوگۆ لەوبارەیەوە بکەن و ئامادەشن لیستی مووچەخۆرانی هەرێم بدەنە بەغدا بۆ ئەوەی مووچەی هەرێم دابین بکەن وەک خۆی.\nئاماژەی بۆ ئەوەشکرد، کە لەناو پرۆژە یاسای بودجەدا ناوی هەرێم نەهاتووە و باس لەوە کراوە مامەڵە لەگەڵ پارێزگاکانی هەرێمدا بکرێت، کە ئەوەش پێچەوانەی دەستوورە.


ژن ده‌ست به‌سه‌ر فینله‌ندا ده‌گرن\n:: PM:04:43:10/12/2019 \nسانا مارین ته‌مه‌نى 34 كه پێشتر وه‌زیرى گواستنه‌وه بوو، كرایه سه‌رۆك وه‌زیرانى فنله‌ندا، به‌مه‌یش ئه‌م وڵاته كه له ساڵى 2019 خه‌ڵكه‌كه‌ى به دڵخۆشترین داده‌نرێن له دنیادا، بوو به خاوه‌نى بچووكترین و شۆخترین سه‌رۆك وه‌زیران.\nدواى ئه‌وه‌ى سه‌رۆك وه‌زیرانى پێشوو كه ناوى ئه‌نتى رینى بوو، له سه‌رۆكایه‌تیى حكوومه‌تى فینله‌ندا ده‌ستى له‌كار كێشایه‌وه، سانا مارین كرایه سه‌رۆك وه‌زیرانى ئه‌م وڵاته. دانانى ئه‌م سه‌رۆكه ده‌نگدانه‌وه‌ى زۆرى له‌سه‌ر ئاستى دنیا هه‌بوو. یه‌كه‌میان به‌هۆى ئه‌وه بوو سانا به بچووكترین سه‌رۆك وه‌زیران داده‌نرێت چونكه ته‌مه‌نى 34 ساڵه. دووه‌م سیمایه‌كى شۆخ و شه‌نگى هه‌یه. سێیه‌م هۆكاریش ئه‌وه‌یه زۆریێك له وه‌زیره‌كانى ژنن، ئه‌مه‌یش وایكردووه ماڵپه‌ڕى BBC له راپۆرتێكدا بڵێ ژنان حوكمڕانى فینله‌ندا ده‌كه‌ن.\nفینله‌ندا ده‌بێته خاوه‌نى جوانترین و بچووكترین سه‌رۆك وه‌زیران\nله‌وانه ئانا- مایا كریستینا هنریكسۆن كه ته‌مه‌نى 55 ساڵه، وه‌زیرى داده. ماریا ئۆهیسالۆ كه ته‌مه‌نى 34 ساڵه وه‌زیرى ناوخۆیه، كاترى كۆلمۆنى كه ته‌مه‌نى 32 ساڵه وه‌زیرى ئابوورییه. لى ئه‌ندرسۆن كه ته‌مه‌نى 32 ساڵه وه‌زیرى فێركردن و په‌روه‌رده‌یه.\nپێشتر سه‌رۆك وه‌زیرانى ئۆكراینا كه ناوى ئۆلسكى گونچارۆكه به بچووكترین سه‌رۆك وه‌زیرانى دنیا داده‌نرا، چونكه ته‌مه‌نى 35 ساڵ بوو، به‌ڵام ئێسته سانا مارین به‌ساڵێك پێش سه‌رۆك وه‌زیران ده‌كه‌وێت. سانا له 16 تشرینى دووه‌مى ساڵ 1985 له شارى هلسنكى پایته‌ختى فینله‌ندا له دایكبووه و دواتر له‌گه‌ڵ خێزانه‌كه‌ى چوونه‌ته شارى تامبیرى و له‌وێ چووه‌ته زانكۆ. دواى ته‌واوكردنى زانكۆ بڕوانامه‌ى ماسته‌رى له زانسته كارگێرییه‌كان به‌ده‌ست هێناوه ئه‌مه‌یش له ساڵى 2017 بووه.\nله ته‌مه‌نى 27 ساڵى ده‌ستى به‌كارى سیاسى كردووه، یه‌كه‌م جاریش ده‌بێته ئه‌ندام له ئه‌نجوومه‌نى شارى تامبیرى له ساڵى 2012 دواتر له ساڵى 2013 ده‌بێته سه‌رۆكى ئه‌نجوومه‌نى هه‌مان شار، تا ساڵى 2017 له هه‌مان پۆست ده‌مێنێته‌وه.\nله ساڵى 2014 ده‌بێته سه‌رۆك پارتى دیموكراتى كۆمه‌ڵایه‌تى و دواتر ده‌بێت به ئه‌ندام په‌رله‌مان، له مانگى حوزه‌یرانى رابردوو بوو به وه‌زیرى گواستنه‌وه و گه‌یاندن و ئه‌م هه‌فته‌یه‌یش بوو به‌سه‌رۆك وه‌زیرانى وڵاته‌كه‌ى.\nهه‌رچه‌ند سانا مارین یه‌كه‌م ژن نییه، سه‌رۆكایه‌تى حكوومه‌تى وڵاته‌كه‌ى بكات، به‌ڵام له مێژووى وڵاته‌كه به بچووكترین سه‌رۆك وه‌زیران داده‌نرێت. پێشتر دوو سه‌رۆك وه‌زیرانى ترى ژن سه‌رۆكایه‌تى حكوومه‌تی فینله‌ندایان كردووه. سانا سه‌رۆكایه‌تى حكوومه‌تێكى هاوپه‌یمانى "ئیئتلافى" ده‌كات له پێنج حزب پێكهاتوون، ئه‌وه‌ى سه‌یر بێت ئه‌وه‌یه، هه‌ر پێنج حزبه‌كه‌یش كه حكوومه‌تیان پێكهێناوه له‌لایه‌ن ژنانه‌وه سه‌رۆكایه‌تى ده‌كرێت.\nبه‌م دواییه چه‌ند سه‌رۆك و رێبه‌رێكى وڵاتان ده‌ركه‌وتوون كه ته‌مه‌نیان له خوار 40 ساڵى دایه. له‌وانه جوسیندا ئاردێرنى سه‌رۆك وه‌زیرانى نیوزیله‌ندا كه ته‌مه‌نى 29 ساڵه. ئولكسى هۆنچارۆك كه ته‌مه‌نى 35 ساڵه سه‌رۆكى وه‌زیران ئۆكراینایه و كیم جۆنگ ئۆن كه ته‌مه‌نى 35 ساڵه سه‌رۆك و رێبه‌رى كۆریاى باكوره.\nحكوومه‌تى نوێ پێنج وه‌زیرى ژنه\nسانا مارین له لێدوانێكى رۆژنامه‌وانى له باره‌ى كارى داهاتووى گوتى "پێویسته له‌سه‌رمان به‌ره‌و پێشه‌وه بڕۆین و پێویسته زۆر كار بكه‌ین بۆ ئه‌وه‌ى دووباره متمانه‌ى خه‌ڵك به‌ده‌ست بهێنینه‌وه، كارنامه‌یه‌كى هاوبه‌شى حكوومه‌تمان هه‌یه". دواتر سانا مارین له لێدوانه‌كه‌ى باس له ته‌مه‌نى خۆى ده‌كات و ده‌ڵێ "رۆژێك بیرم له ته‌مه‌نم نه‌كردووه‌ته‌وه، یان ژنم، ته‌نیا بیر له‌و هۆكارانه ده‌كه‌مه‌وه كه وایان لێكردم سیاسه‌ت بكه‌م، یان بیر له‌و شتانه ده‌كه‌مه‌وه كه ده‌توانم به ئه‌نجامدانیان ده‌نگى خه‌ڵك به‌ده‌ست بهێنم".\nله‌باره‌ى بیروباوه‌ڕى سیاسى خۆى مارین روونى ده‌كاته‌وه ئه‌و له ته‌واوى ژیانى سوودى له ده‌وڵه‌تى خۆشگوزارانى بینیوه، بۆیه هه‌موو كارێكى بۆ ئه‌وه‌ى ده‌بێت كه زامنى ئه‌م هێزه‌ى ده‌وڵه‌ت بكات. ئه‌گه‌ر ده‌ركه‌وتنى ژنانى له پۆسته‌كانى فینله‌ندا به‌مشێوه‌یه بۆ دنیا سه‌رنجڕاكێش بێت، ئه‌وا له‌لایه‌ن خۆیانه‌وه هیچ رووداوێكى له‌ناكاو نییه، چونكه ژنان له‌م وڵاته مافێكى سیاسى فراوانیان هه‌یه و جگه له‌مه‌یش له كه‌رتى گشتى به‌هێزه‌وه ده‌رده‌كه‌ون. له‌وانه له ساڵى 1983 ژنان 30% كورسییه‌كانى په‌رله‌مانیان هێناوه و له ساڵى 2007 ئه‌م رێژه‌یه بوو به 40% و له خولى ئێسته‌ى په‌رله‌مانیش ژن 47% ى ئه‌ندامانى په‌رله‌مان پێك ده‌هێنن.\nبه‌گوێره‌ى راپۆرتێكى BBC ژنان له ساڵى 1906 له‌م وڵاته مافى ده‌نگدان و ئه‌ندامێتى په‌رله‌مانیان پێدراوه. به‌گوێره‌ى ئه‌و پۆلینكردنه‌ى ئه‌مساڵ بڵاوكراوه‌ته‌وه، فینله‌ندا به یه‌كێك له وڵاته خۆشه‌كانى دنیا داده‌نرێت و خه‌ڵكه‌كه‌یشى به كامه‌رانتر كه‌س داده‌نرێن. ژماره‌ى دانیشتووانى ئه‌م وڵاته ته‌نیا پێنج ملیۆن و 500 هه‌زار كه‌سه. ژن نزیكه‌ى 50% كۆمه‌ڵگه‌ى ئه‌م وڵاته پێك ده‌هێنن.\nجیاوازی و به‌رژه‌وه‌ندی..هۆی تری شكستی تره‌مپ به‌رانبه‌ر به چین


لیژنەى مافى مرۆڤ لە پەرلەمانى عێراق راگەیەندراوێکى بڵاوکردەوە و داواى کرد بۆ بەرگرتن لە ڤایرۆسى کۆرۆنا پڕۆسەى دەرمان رشاندن بۆ زیندانەکان ئەنجام بدرێت.\nلە راگەیەنەندراوەکەى لیژنەى مافى مرۆڤ لە پەرلەمانى عێراق ئاماژە بەوە کراوە “لیژنەکە لە پەیوەندى بەردەوامدایە لەگەڵ بەڕێوەبەرانى چاکسازییەکان بۆ ئەنجامدانى پڕۆسەى دەرمان ڕشاندن تا بەندکراوەکان لەتوشبوون بە ڤایرۆسى کۆرۆنا بەدووربگرن”.\nبەگوێرەى راگەیەندراوەکە داوا لە هێزە ئەمنییەکان و بەتایبەتى وەزارەتى ناوخۆ کراوە کە بەڕێوەبەرى بنکەکانى پۆلیس رابسپێرن بەشى راگرتن و بەندکردنى بنکەکانیان پرۆسەى دەرمان رشاندنیان بۆ بکرێت دژ بە ڤایرۆسى کۆرۆنا.\nجەختیش لەسەر ئەوە کراوەتەوە کە لیژنەیەک پێکدەهێنرێت بۆ لێکۆڵینەوە و بەدواداچوون بۆ ئەنجامدانى پرۆسەکە و بڕى پابەندبوونى لایەنە پەیوەندیدارەکان بە رێنماییەکانى شانەى قەیرانەکان لە وەزارەتى تەندروستى عێراق تایبەت بە بەرگرتن بە ڤایرۆسەکە.\nلیژنەى مافى مرۆڤ\n10:57 شه‌ممه 07 ئادار 2020\nڤیدیۆ..کۆنگرەى ڕۆژنامەوانی شانەى روبەڕووبونەوەى کۆرۆنا لە عێراق گاڵتە و لاقرتێى تێدەکەوێت “ئەوە کلاواتە”


روونکردنەوەیەک لە وەزارەتى خوێندنى باڵا و توێژینەوەى زانستى | وەزارەتى خوێندنى باڵا و توێژینەوەى زانستى\nروونکردنەوەیەک لە وەزارەتى خوێندنى باڵا و توێژینەوەى زانستى\nسەبارەت بەو (3) سێ قوتابى و خوێندکارەى پێشووترى زانکۆى جیهان کە لە ماوەى رابردوودا و بە بڕیارێکى گشتى لە کۆلێجى دەرمانسازى سەر بە زانکۆى هەولێرى پزیشکى وەرگیران، وەزارەتى خوێندنى باڵا و توێژینەوەى زانستى، بە پێویستى زانى لەبارەى چۆنیەتى وەرگیرانیان، روونکردنەوەیەک بۆ راى گشتى و تەواوى هاووڵاتیان لە هەرێمى کوردستان بڵاوبکاتەوە.\nئەم سێ قوتابى و خوێندکارە بەڕێزەى کە لە کۆلێجى دەرمانسازى وەرگیراون، بە هیچ جۆرێک بە وەرگرتنى تایبەت و بڕیاری تاک لایەنانەى بەڕێز وەزیرى خوێندنى باڵا و توێژینەوەى زانستی وەرنەگیراون، بەڵکو بە ئاگادارى خودى سەرۆکى زانکۆى هەولێرى پزیشکى و بە بڕیارێکى گشتى و بە کۆى دەنگى ئەنجوومەنى وەزارەتى خوێندنى باڵا لە کۆبوونەوەى ژمارە (1) یەکى رێکەوتى 7/9/2010 وەرگیراون.\nلەلایەکى ترەوە بۆ ئەم مەسەلەیە، لێژنەى پەروەردە و خوێندنى باڵا لە پەرلەمانى کوردستان ئاگادار کراوەتەوە، هەروەها لەلایەن خودى فیدراسیۆنى قوتابى و خوێندکارییەکانەوە چەندان جار ئاگادارى وەزارەتى خوێندنى باڵا کراوەتەوە، لەبارەى چارەسەرکردنى کێشەی ئەم خوێندکارانە.\nجێگەى باسە، لە بڕیارەکەى ئەنجوومەنى وەزارەتى خوێندنى باڵادا هاتووە، ئەم (3) سێ خوێندکارەى زانکۆى جیهان کە بەڵێننامەیان پڕکردووەتەوە، مافى ئەوەیان هەیە لە ساڵى خوێندنى 2010_2011 بێنە ناو سیستمى ناوەندى وەرگرتنى قوتابیانەوە، بەڵام بە بێ رەچاوکردنى شوێنى جوگرافی و لە دەرەوەى پلانى وەرگرتن.\nراگەیاندنى وەزارەتى خوێندنى باڵا و توێژینەوەى زانستى


Tema Press - مەملەکەتی-چەقۆکێشەکان\n• مەملەکەتی چەقۆکێشەکان\nپەیکار عوسمان / 27.02.2021\nناڕەزایی ئێرەو ئەوێ فەرقی نیە. هەمووی هەر یەك جەستەیە. شەقی ئێرەو ئەوێش فەرقی نیەو تەنیا ڕەنگەکەی جیایە. شەقێکیان بە پۆستاڵی زەردەوە تێمان هەڵئەدرێ و شەقێکیان بە پۆستاڵی سەوزەوە. ئەم جووت شەقە، پێکەوە ستەمەکەن، ناڕەزاییش ئەوەیە کە دژی جووتەکەبێ نەك دژی تاکێکی. (ئەوە بۆ چوار پۆستاڵە ئیقلیمییەکەش ڕاستەو هەرچواری هەر هەمان شەقە، هەر یەکەو بە شیوازی خۆی تێمانهەڵئەدا.)\nتەبعەن ئەوە موقەدیمەیەکی بێتامەو هەموومان ئەیزانین، مەگەر گێل بکرێین یان خۆمان گێل بکەین. جا لەبەر ئەوەی هەردو حاڵەتەکە هەیە، بۆیە لەگەڵ هەر ستەمێکی نوێ ی حیزبی کوردیدا، ئەبێ ئەوە بیربخەینەوەو ئەو یەکسان کردنەوەیە بکەین. چونکە بە پلان و بەرنامەی ئەوان و هەنێ جاریش بە نەزانیی خۆمان، جیاکارییەك لەنێوان ئەو شتەدا ئەکرێ، کە دووان نیەو هەر یەكێکە!\nکاتێکیش ڕاستی لەت ئەکرێ و ئەکرێ بە نیو ڕاستی، ئیتر ئەوە ڕاستی نیەو خودی درۆیە. ئا لێرەشەوە، کار ئەکرێت، بۆ بە نیوەکردنی ناڕەزایی، یەعنی بۆ بە درۆکردنی! ئیتر تۆ ناڕەزاییەکی گەورەت، بە فۆڕمە موزەییەف و لەتەکەی هەیە، بۆ بچوککردنەوەو ئیحتواکردنی ناڕەزایی بە فۆڕمە ساغ و ڕاستەقینەکەی.\nئەوەش تەنیا دەسەڵات و پارتی و یەکێتی نین، کە کار لەسەر بەرهەمهێنانی درۆو بە موزەییەفکردنی شتەکان ئەکەن. بەڵکو موعارەزەو حیزبەکانی تریش، کارێکی فرە خراپیان لەو بوارەدا کردو ئێستا سیاسەتی ئێمە، بە هەموو بەرەو لاکانییەوە، مەکینەیەکی گەورەی بەرهەمهێنانی درۆو نیفاق و تەزییفی شتەکانە. کە ئەمەش هەمووی پێکەوە، ئەکاتەوە چەبەستن و مانەوە لە هەمان دۆخدا. مەسەلەن هەموو موعارەزەبوونێکی درۆیینە، یەعنی پاراستنی دەسەڵاتەکە بە ڕاستی.\nسیاسەت و کۆی شتەکانی ئێمە، لە ڕاستییەوە ڕاست ئەبێتەوە. ڕاستیی حسێنەو درۆش هەریسەکە. ئەم هەریسەیەش لەناو هەموو ئاڕاستەو بەرەکاندا باڵادەستەو وەکچۆن کەسانێکی بە حساب بێلایەن، لە پشتی بانگەشەی نەتەوەیی و سەربەخۆخوازییەوە داویانەتە پاڵ پارتی و بەو جۆرە کاسپییەکەیان ئەکەن. کەسانێکی بەحساب بێلایەن و ناڕازییش، لە پەنای یەکێتی و باڵێکی یەکێتییەوە، خەریکی شەڕی فەسادو دژایەتی گەندەڵین و بەم جۆرە کاسپییەکەی خۆیان ئەکەن.. کە ئەمە هەردوکی هەر هەریسەکەیە نەك حوسەین! هەریسەکەیە، چونکە "ڕاستیی" ئەوەیە کە خۆی ئامانجە، نەكئەوەی بیکەیت وەسیلەی بەدەستهێنانی شتێکی تر.\nجیاکاریی لەنێوان ستەمی پارتی و یەکێتیدا سەری کێشاوە، بۆ جیاکاری لەنێوان ستەمی ئێران و تورکیاداو هەمان ئەوانەی کە تا ڕادەی بەرد ڕەقن بەرامبەر تورکیا، تا ڕادەی هەویر نەرمن بەرامبەر ئێران و ئەوانەشی کە کێچی ئێران ئەکەن بە گایەك، دەبابەو معەسکەرو هێرش و گاکەی تورکیا لە بەرچاویاندایەو وەکو کێچ ئەیبینن!\nیان جیاکاری لەنێوان دوو قەوارەی باشورو ڕۆژئاوا ئەکرێت و ئەوەی خوازیاری پاراستنی ئەمیانە، هەمان ئەوەیە کە خوازیاری نەمانی ئەویانەو بەپێچەوانەشەوە. لەکاتێکا هەردوکی هەر هی خۆمانەو بە ڕەنج و قوربانیدانی خەڵك دروستبووەو ئەبێ هەم بیانپارێزین هەم چاکیان بکەین.\nپاراستنیان و چاكکردنیان، هەمان ئەرکەو دابەش ناکرێ. "نەیپارێزیت و چاکیکەیت" نابێ و "بیپارێزیت و خراپیکەیت" هەر نابێ!\nئەوە تەنیا پارتی و یەکێتی و مەکینە ئیعلامییەکەیان و جووت دەزگا ئەمنیییەکەیان نین، کە کار لەسەر پیشەسازی فیتنەو شارچێتی و پەرتکردن ئەکەن و بەردەوام چیرۆکێکت بۆ دروستئەکەن کە کۆمەڵگای لێوە بکەن بە دوو لەتی دژەوەو بە یەکترو بە شتی لاوەکییەوە مەشغوڵمانکەن و سەرمان نەپەرژێتە سەر پرسە ئەساسییە گشتییەکە.. بەڵکو حیزبەکانی تریش و ڕاگەیاندنی تریش، هەر وا ئەکەن و هەمووی هەر بە سیاسەتی دابەشکردنی کۆمەڵگا کار ئەکات. عەقڵیەتی ناهۆشیاری ئێمەش ئیستیجابەیەکی باشی بۆ سیاسەتی دابەشکردن هەیەو زۆر خێراو توند، لەسەر هەر شتێك، ئەبین بە دوو لەتەوە!\nئێمە چیتر، لەبری ئەوەی کە حەماسییانە دابەشی دوو ببین، ئەبێ عاقڵانە دوای "یەك" بکەوین. حەقیقەت یەکەو ئەو یەکەش لەوێوە ئەدۆزینەوە، کە سیانەی حەقیقەت و دژەحەقیقەت و شەبیهی حەقیقەت جیابکەینەوە!\nهەڵبەتە لە حەقیقەت مەبەستم ئەو شتە حازرە نیە کە ئایدۆلۆژیستەکان لە گیرفانیاندایەو لەمسەرەوە بۆمانی دەرئەهێنن.. بەڵکو مەبەستم ئەوەیە کە لەوسەرەوە بۆت ڕوونئەبێتەوەو دەرئەکەوێ.\nکێشەی حەقیقەت تەنیا دژەکەی نیە، بەڵکو شەبیهەکەشیەتی. حەقیقەت تەنیا لە دژەکەیەوە لێ ی نادرێ، بەڵکو لە شەبیهەکەشیەوە. دژەحەقیقەت و شەبیهی حەقیقەت، یەك شتن، لەوەدا کە هەردوکیان، دوو خەنجەری هەمیشەیین بە جەستەی حەقیقەتەوە.\nلێرەشدا حەقیقەت هەر ئەوەنیە کە پارتی و یەکێتی ستەم و فەسادیان تا خراپترین ئاست برد لەژێر پەردەی شیعاراتی قەومییەوە.. حەقیقەت ئەوەیە کە ئەوانیتریش بەشێوازی خۆیان هەر هەمان یاری بەرژەوەندیخوازانە ئەکەن لە پشتی شیعاراتی دژایەتی گەندەڵییەوە.\nئەو هاوڵاتییەی کە دینارێك لە گیرفانیدا نیەو دەنگی لێبەرزبۆتەوە، ئەمە حەقیقەتەو بۆ حوسەینە. بەڵام ئەو پەرلەمانتارەی کە مانگانە تورەکەیەك پارەی خۆی و حیمایەکانیشی لوشئەداو هاوشێوەی هاوڵاتییەکەش دەنگ هەڵئەبڕێ، ئەمیان شەبیهی حەقیقەتەو بۆ هەریسەکەیە. پارتی و یەکێتیش کە هەم حوسەینەکەیان کوشتووەو هەم هەریسەکەشیان دزیەوە، دژەحەقیقەتەکەن بە وازحیی!\nئینسانی کورد، کە بە سروشتی خۆی سەربەخۆخوازە، ئەمە حەقیقەتەو ماف و ئازادیی خۆیەتی.. بەڵام ئەوە شەبیهی حەقیقەتە، کە خەڵکێك لە پشتی بانگەشەی قەومییەوە خەریکی لەوەڕن. ئەوەش دژەحەقیقەتە کە لەکاردانەوەی ئەمەدا، بکەویتە لێدانی خودی کوردو هەستەکەی بۆ سەربەخۆیی!\nئەوەشی کە پارتی خۆی ئەیکات، لە پەرتکردن و لە ستەم و فەسادی ناوخۆو لە کلکایەتی دەرەکیی.. ئەمە هەم شەبیهی حەقیقەتە هەم دژەحەقیقەتە. دژەکەیەتی چونکە بە فیعلی کردارەکانی پێچەوانەی پرۆسەی نەتەوەسازییە. شەبیهەکەیەتی، چونکە بانگەشەی نەتەوەسازییشی هەڵگرتووە!\nیەعنی لە سیانەکە دووانی هەر یەکێکەو شەبیهی حەقیقەت، هەر دژەحەقیقەتە، بەڵام هێشتا پەردەی پێوەیەو لە پشتی پەردەوە.\nدژەحەقیقەتیش هەر شەبیهەکەیەتی، بەڵام پەردەکەی داماڵراوەو ڕووتبۆتەوە.. دوای ئەم دووانە ئینجا حەقیقەت خۆی دێت!\nئەوە حەقیقەتە کە خەڵکی ئێمە دژی گەندەڵی و ستەمەو نان و ئازادی و ژیانێکی باشتری ئەوێ.. بەڵام ئەوە شەبیهەکەیەتی، کە موعارەزەی پۆپۆلیست، هەم خەریکی گەندەڵیین، هەم شیعاری دژەگەندەڵییشان بەرزکردۆتەوە!\nئەوانەی کە دەسیان لە گەندەڵیدایەو دەمیان لە دژەگەندەڵیدایە. ئەوانەی کە لە لایەکەوە دژی کۆیلایەتین و لەلایەکی ترەوە کۆیلەن. ئەوانەی کە دژی حیزبی بنەماڵەن و خۆیان لەناو مەشروعێکی وادان. ئەوانەی کە دژی جۆرێکی فاشیزمن و خۆیان مومارەسەی جۆرێکی تری ئەکەن. ئەوانەی بانگەشەی تێپەڕاندنی ڕقی قەومی و دینی ئەکەن و خۆیان جۆرێکی تری ڕق بەرهەمئەهێنن. ئەوانەی لە باوەشی ستەمی یەکێتییەوە شەڕی ستەمی پارتی ئەکەن و ئەوانەی لە باوەشی ستەمی پارتییەوە شەڕی ستەمی یەکێتی ئەکەن.. ئەمانە ناکرێ حەقیقەتبن، چونکە حەقیقەت ئەوەیە کە پارادۆکسی تێدانیەو دژو پێچەوانەی خۆی نابێتەوە. بەڵام ئەمانە ئەتوانن شەبیهەکەی بن، چونکە شەبیهایەتی حەقیقەت، هەر ئەو پارادۆکسەیە!\nئەشمەوێ بڵێم سیاسەتی ئێمە، تەنیا لە ئاستی دەسەڵات و حکومەتدا فەشەلی نەهێناوە، بەڵکو لە ئاستی موعارەزەو پەرلەمانیشدا فەشەلی هێناوەو کێکی پەرلەمان و کێکی حکومەت، کێکی بەغداو کێکی هەولێر، کێکی بێدەنگی و دەستهەڵبڕین و کێکی دەنگەدەنگ و مێزکوتین.. هەر یەکێکەو شینی ناڕاستەوخۆی هەریسەکەش لەلایەن پەرلەمانتارێکی موعارەزەوە، ڕێك بەقەت دزینی ڕاستەوخۆی هەریسەکە لەلایەن وەزیرێکی دەسەڵاتەوە، قێزەون و ناشرینە!\nوەکچۆن پارتی و یەکێتی لە ستەمکاری و فەساددا پەردەیان پێوە نەماوەو وەکو دژەحەقیقەتی هاوکێشەکە ساغبوونەتەوە،، ئا واش موعارەزەی سی ملیۆنیی لەگەڵ عەدالەت و چاکەی گشتیدا نایەتەوەو ئەمەش شەبیهەحەقیقەتی هاوکێشەکەیە نەك حەقیقەتی عەدالەتخوازی و ناڕەزایی!\nلێرەدا پرسیارێك دێتە پێش. ئایا هەموو جارێ، ئەم یەکسانکردنەوەیەی پارتی و یەکێتی و ئەم هاوتاکردنەوەیەی دەسەڵات و موعارەزە، حەقیقەتە یان شەبیهەکەیەتی و ئێمەش لە پشتی ئەمەوە مەبەستمان نمایشی هاوسەنگی خۆمانە نەك خودی حەقیقەتەکە وەك ئەوەی کە هەیە؟ ئەوە یەکسانکردنەوەی جەلادو قوربانییە؟ یان ئێمە جەلادێکی تریشمان هەیەو دوای ئەو دوو چینە ئینجا چینی سێیەم دێت کە قوربانییەکەیە!\nوەڵامە درێژەکەی بۆ ئێوە. بەڵام من بەکورتی ئەڵێم، ستەمی ئێمە جووتەو تاك نیە. بەرامبەر هەر ستەمێك، هێشتا عەدالەتمان نیە، بەڵکو هاوشێوەکەی و تاکەکەی تری ستەممان هەیە. بەرامبەر جەهل هۆشیاریمان نیە، بەڵکو جەهلی تەریبمان هەیە لە شێوەیەکی حەماسیدا. بەرامبەر درۆ، ڕاستیمان نیە، بەڵکو درۆکەی ترمان هەیە بە بەرگی ڕاستییەوە. یاخود بەرامبەر دژەحەقیقەت، هێشتا حەیقیقەت خۆیمان نیە، بەڵکو شەبیهەکەیمان هەیە!\nئینجا سەلامەتی بۆ دوکتۆر غالب و ئازادی بۆ هاوڕێییانی ئەولاو جووت حیزب و چەتەکانیشیان بۆ زبڵدانی مێژوو نا، چونکە مێژوو فێرە خۆی دووبارەئەکاتەوە. بەڵکو بۆ زبڵدانی ناو ویژدان و هۆشیاریمان، چونکە ئەوەی لە ویژدان و هۆشیاریماندا بمرێ، ئیتر قەت دووبارەو زیندو نابێتەوە.


ھونەرمەند حسێن صالح (ھونەرا کوردی خوە ژ ترسا ونداکرنێ خەلاس کر يه) | semakurd.net\nھونەرمەند حسێن صالح (ھونەرا کوردی خوە ژ ترسا ونداکرنێ خەلاس کر يه)\nوتار | گەڵاڕێزان 22, 2012 - 7:32پ.ن.\nمە ل کامپا دۆمیس ئا ئاوەرەیێن کوردێن رۆژاڤا سەرەدانا وی کر ، و د گەل تەمبوورا خوە ھات، و ب چەند سترانان ئەم کێفخوەش کرن، و ژ بۆ رۆژناما وار ب ڤی ئاوایی بەرسڤ دا.\nھەڤپەیڤین : ھۆزان ئەمین\n- د دەستپێکێ دە ئەم ب خێرھاتنا تە دکن ، ئەم دخوازن تو خوە ب خوەندەڤانان رە بدێ ناسکرن ؟\nبەلێ ئەز ژی سپاسیا وە دکم، ئەز ژ باشوور رۆژاڤایێ کوردستانێ مە، ل باژارێ دربێسیێ د سالا 1971 دە ھاتمە دونیایێ، من ژ ب چووکاتیا خوە دە ھەستێ ھونەریێ ژیان کر، ژ بەر کو ئەز ژ بنەمالەکە دەنگبێژ و ھونەرمەندم، من یەکەم بەرھەما خوە د سالا 1989دە تۆمار کر، و ب فەرمی ئەز کەتم قادا ھونەرێ و ھاتم ناسکرن.\n- چ رفتارێن سەرکی بوون کو تە پالدان ناڤا قادا ھونەرێ؟\nبەلێ ئا یەکێ ئەز ژ مالباتەکە دەنگبێژ و ھونەرمەندم ژ باڤ و کالێن خوە دە، باڤێ من سازڤان بوو ھەروەھا خالێن من، و بێ گومان ھونەرمەند زوبێر صالح برایێ من یێ مەزن و ناڤدارە و رولا وی گەلەک بوو کو ئەم ب خورتی رێچ و شۆپا ھونەرێ باژۆن، ژ بلی ڤان تەڤان ژی بەندۆرا موسيقا ھونەرمەندێ مەزن سعید یوسڤ ژی گەلەک ل سەر من ھەبوو، و ب تایبەتی د بەوارێ ژەنینا بزقێ، و ژ زارۆکاتیا خوە دە من وی وەکە مامۆستە ژ خوە رە دیت، ئەو تشت د ھونەرما من دە خویايه، ھەیانی د ناڤا ستران و ئاوازێن من ژی ستایلا سعید یوسڤ دیارە.\n-پەیڤ و ئاوازێن سترانێن خوە تو ب خوە چێدکە، یان ئێ کێ نە؟\nئەز نە ھەلبەستڤانم لێ من گەلەک ستران چێکرنە، و ھەر وەھا من ژ پەیڤێن گەلەک شاعران خوەندنە، وەکە میناک ( خەمگینێ رەمۆ-ئەرشەڤێ ئۆسکان- فتح الله حوسەینی…..ھود(\n-ئەم د دەربارێ ھاتنا تە دە بۆ ھەرێما کوردستانێ دخوازن ناسبکن ب چ مەرەمێیە؟\nبەلێ، ب راستی ئەز ب سەردان ھاتمە، و ژ بۆ کوردێن رۆژاڤا خوەنە ئەم وەرن و ئالا رەنگین ھلدایی ل سەرە چیا و بانان ببینن، و ئەز گەلەک شا مە کو ئەز خوە ل وەلاتێ خوە یێ ئازاد دبینم، ل گەل ڤی سەدەمی، ئەز حەز دکم خوە ل ڤر ب رێکا راگھاندن و میدیایێ خوە بدم ناسکرن و پێوەندیێن خوە خورتر بکن، تا کو ئەم دەنگێ خوە بگهینن ھەزکرێن ھونەرا کوردی.\n-وەک ئەم دزانن ئەڤرۆ شۆرەشەک ل سووریێ ھەیە، و مەرجێن زەحمەت ل وێ دەڤەرێ ھەنە، د وارە ھونەری دە رەوش ل ور چاوایە..؟\nب راستی ژیێ ڤێ شوره شێ نە گەلەکە، تەڤی کو خەلکێ مە ترسا ژ رێژیمێ ھین دەرباس نەکریە، لێ گەلەک گاڤێن باش ژی ھاتنە ئاڤێتن، و گەلەک ھونەرمەدێن ھێژا ھەنە و خەباتەک باش تێ کرن، مە گەلەک قوناخێن ترسناک و زەحمەت دەرباس کرن، و ئەم کارن بێژن کو ھونەرا کوردی خوە ژ ترسا ونداکرنێ خەلاس کر يه، و خوە گھاند ئاستەکە بلند، تەڤی کو هن کەس خوە خستنە ڤێ قادێ و دخوازن خوە ب رێڤە ببن لێ نە کارێ وانە و دبە کو گەلەک کەس کێمایێ دکن د حەقێ ھونەرێ دە، لێا گرینگ ئەوەێ کو بەر خوە بدە و بەردەوام بکە، و ھەر دەم تشێ رسەن و ھێژا ب سەر دکەڤە.\n-ھوون دەبارا خوەیا ژیانێ ل وێ دەڤەرێ چاوا ب رێڤە دبن؟\nژ بلی کارێ ھونەری ت کارێ دن مە نە کریە، و مخابن ژی ئەو کەسی کو ل سەر ڤی کاری دمەشە وێ ھەردەم خزان و ھەژار بمینە، و نھا د دەست من دە دو ئالبۆم ھازرن لێ ژ بەر کێم دەرامەتی ئەز نکارم بەلاڤ بکم، و ھین ل دەف مە ئەو دەزگەھێن کو کاربن ڤی کاری راگرن و بەلاڤ بکن چێنەبوونە.\n-چەند بەرھەمێن تە ھەتا نھا بەلاڤ بوونە؟\nمن ١٢ بەرھەم تۆمار و بەلاڤ کرنە، ھەر بەرھەمەک ژ ئا دن چوداترە، و ئەڤ ژ بلی بەشداریا مە د داوەت و شەھیانا دە، و ئەز ھێڤی دکم کو سازی و دەزگەھێن ھونەری دەنگێ مە ببھیزن و کاربن ب رێکا وان دەلیڤێ ببینن و ھن بەرھەمێن دن ژی تێخن خزمەتا گەلێ خوە.


سەرۆك بارزانی: ئەگەر دەستوور جێبەجێ كرابا هەرگیز عێراق بەو ڕۆژەی ئێستا نەدەگەییشت\n24/1/2018 - 17:10\nسەرۆك بارزانی لەگەڵ فڕاكسیۆنی پارتی لە ئەنجوومەنی نوێنەرانی عێراق كۆبۆوە\nسەرۆك بارزانی لە کۆبوونەوەیەدا لەگەڵ فراکسیۆنی پارتی لە بەغدا، جەختی لە ڕەوایەتی و ئاشتیانەبوونی ڕیفراندۆم كردەوە كە مافێكی ئاسایی و یاسایی و دەستووری گەلی كوردستان بووە و ئاماژەیشی بەوەدا كە پێشێلكردنی دەستوور و تەوافوق و شەراكەت و نانبڕینی خەڵكی كوردستان بوو كە هانی گەلی كوردستانی دا كە ڕیفراندۆم ئەنجام بدەن و ئەگەر دەستوور جێبەجێ كرابا هەرگیز عێراق بەو ڕۆژەی ئێستا نەدەگەییشت.\nئه‌مرۆ چوارشەممە 24ـی 1ـی 2018 لە سەلاحەددین سەرۆك مەسعوود بارزانی لەگەڵ فڕاكسیۆنی پارتی دیموكراتی كوردستان لە ئەنجوومەنی نوێنەرانی عێراق كۆبۆوە.\nلەو كۆبوونەوەیەدا سەرۆك و ئەندامانی فڕاكسیۆنی پارتی دیموكراتی كوردستان لە ئەنجوومەنی نوێنەرانی عێراق كورتەیەكیان لەبارەی ڕەوشی سیاسیی عێراق و بابەتی هەڵبژاردنەكان و هاوكێشە سیاسییەكانی ناو ئەنجوومەنی نوێنەرانی عێراقیان خستەڕوو.\nهەروەها ڕا و سەرنج و پێشنیاری خۆیان لەبارەی چۆنیەتی كاركردن و دانانی چوارچێوەی پێویست بۆ مامەڵەكردن لەگەڵ پێشهاتەكان و پەیوەندی لەگەڵ لایەنە سیاسییەكان بۆ سەرۆك بارزانی باس كرد.\nهەر لەو كۆبوونەوەیەدا سەرۆك بارزانی وتەیەكی پێشكەش كرد و تێیدا ڕۆشنایی خستەسەر دوایین پێشهاتە سیاسییە ناوخۆیی و هەرێمایەتی و دەولییەكان و هەڵوێستی وڵاتانی ناوچە و جیهان لەمەڕ هەرێمی كوردستان و وردەكاریی ڕووداوەكانی 16ـی ئۆكتۆبەری شی كردەوە.\nپەیوەست بە بابەتی ڕیفراندۆمیش سەرۆك بارزانی جەختی لە ڕەوایەتی و ئاشتیانەبوونی ڕیفراندۆم كردەوە كە مافێكی ئاسایی و یاسایی و دەستووری گەلی كوردستان بووە و ئاماژەیشی بەوەدا كە پێشێلكردنی دەستوور و تەوافوق و شەراكەت و نانبڕینی خەڵكی كوردستان بوو كە هانی گەلی كوردستانی دا كە ڕیفراندۆم ئەنجام بدەن و ئەگەر دەستوور جێبەجێ كرابا هەرگیز عێراق بەو ڕۆژەی ئێستا نەدەگەییشت.\nلە درێژەی كۆبوونەوەكەدا سەرۆك بارزانی لەبارەی مامەڵەكردن لەگەڵ پێشهاتەكان و پەیوەندی لەگەڵ لایەنە سیاسییەكان ئامۆژگاری و ڕێنوێنیی پێویستی بۆ ئەندامانی فڕاكسیۆنی پارتی دیموكراتی كوردستان لە ئەنجوومەنی نوێنەرانی عێراق خستەڕوو.


ئەمساڵ زۆرتر لە 3400 كۆچبەر لە رێگای قاچاخ گیانیان لەدەستداوە – زاگرۆس پۆست\nماڵەوە / جیهان / ئەمساڵ زۆرتر لە 3400 كۆچبەر لە رێگای قاچاخ گیانیان لەدەستداوە\nئەمساڵ زۆرتر لە 3400 كۆچبەر لە رێگای قاچاخ گیانیان لەدەستداوە\nدوو شه‌ممه 31 ئاب 2015\tجیهان, هەواڵ 495 جار خوێنراوه‌ته‌وه\nبەپێی راپۆرتی رێكخراوی نێودەوڵەتی “ئای ئۆ ئێم” بۆ كۆچ، تەنیا لە مانگی یەكی ئەمساڵەوە تاوەكو ئەمڕۆ 3 هەزار و 410 كۆچبەر لە رێگاكانی قاچاخەوە گیانیان لەدەستداوە، بەشی هەرەزۆریشیان ئەوانەن كە لە دەریای نێوەڕاست و ئیجەدا خنكاون.\nكۆچبەرەكانی رۆژهەڵاتی نێوەڕاست و ئەفریقا لە دوو رێگەی سەرەكییەوە بەرەو ئوروپا گەشتە دوورەكەیان دەستپێدەكەن، كە هیچ گەرەنتییەك نییە بۆ گەیشتنیان بە سەلامەتی، چونكە رێگاكە قاچاخە، رێگا سەرەكییەكان دەریای سپی نێوەڕاست و دەریای ئیجەن كە ئەویش هەر بەشێكە لە دەریای نێوەڕاست.\nلە هەردوو رێگەكەدا كۆچبەرەكان ژیانی خۆیان دەدەنە دەست شانس و ئەو قاچاخچیانەی ئامانجی سەرەكییان پارەوەرگرتنە و گواستنەوەی ئەو دۆخە دژوارەیە كە كۆچبەرەكان ناچاردەكات بەهەر نرخێك بێت رێگا ترسناكەكان قبوڵ بكەن.\nشایانی باسە، شاڵاوی كۆچی خەڵكی رۆژهەڵاتی ناوەڕاست لە ئەمساڵدا بەرەو ئوروپا، پاش جەنگی جیهانی دووهەم تا ئێستا بێ وێنە بووە.


پۆلیس – basknet.org\nئەرشیفی تاگ پۆلیس\nگەرمیان: لەکاتی تاقیکردنەوەی ئۆتۆمبیلێک منداڵێکی پێنج ساڵان گیانی لەدەستداوە\nباسک نێت-گەرمیان پۆلیسی گەرمیان ڕایگەیاند، شەوی ڕابردوو لەکاتی تاقیکردنەوەی ئۆتۆمبیلێکدا بەمەبەستی کڕین، ئۆتۆمبیلەکە خۆی کێشاوە بە ستونێکی کارەبادا و منداڵێکی پێنج ساڵان گیانی لەدەستداوە. عەلی جەمال قەدوری، وتەبێژی پۆلیسی گەرمیان ڕایگەیاند:”ڕووداوەکە لەسەر ڕێگای کەلار – گوندی گردەگۆزینە ڕوویداوە و ئۆتۆمبیلەکە جۆری تویۆتا ئەڤەلۆن بووە لەکاتی تاقیکردنەوەی بەمەبەستی کڕین کۆنترۆڵی لەدەستداوە”. …\nلە چەمچەماڵ بەھۆی سووتانەوە دوو منداڵ گیانیان لەدەستدا و تەندروستی دایکیشیان ناجێگیرە\nباسک نێت: تەندروستی چەمچەماڵ ڕایگەیاند، دوای ئەوەی شەوی ڕابردوو دایکێک و دوو منداڵ سووتان و منداڵێکیان شەوی ڕابردوو گیانی لەدەستدا، بەیانی ئەمڕۆش منداڵەکەی دیکە گیانی لەدەستدا و تەندروستی دایکەکەش ناجێگیرە. ئەیوب حەمە جێگری بەڕێوەبەری گشتی تەندروستی چەمچەماڵ، بەرەبەیانی ئەمڕۆ، منداڵی دووەمی ئەو خێزانە گیانی لەدەستداوە. ئاماژەی بۆ ئەوەشکرد، لە ئێستادا …\nھەولێر؛ پیاوێک ھاوسەرەکەی و پیاوێکی دیکە دەکوژێت\nباسک نێت-ھەولێر پۆلیسی ھەولێر رایگەیاند، پیاوێک لەھەولێر “بەھۆی خیانەتی زەوجییەوە”، ھاوسەرەکەی خۆی و پیاوێکی دیکەی کوشتووە. ھۆگر عەزیز وتەبێژی پۆلیسی ھەولێر رایگەیاند:”روداوەکە کاتژمێر سێی بەرەبەیانی ئەمڕۆ لەگەڕەکی رزگاری روویداوە”. وتیشی:”بکوژەکە کە رۆیشتووەتە ماڵەوە، ئەو پیاوەی لەگەڵ خێزانەکەی بینیوەو دەستبەجێ ھەردوکیانی کوشتووە”. وتەبێژی پۆلیسی ھەولێر، ھۆکاری رووداوەکەی بۆ “خیانەتی زەوجی” گەڕاندەوە. …\nسلێمانی؛ لەسەر کێشەیەکی کۆمەڵایەتی کەسێک کوژرا و سێ کەسیش بریندار بوون\nباسک نێت-سلێمانی لەسەر رووداوی تەقەکردنەکەی شەوی رابردوو، کە بەھۆیەوە کەسێک کوژرا و سێ کەسی دیکەش بریندار بوون، پۆلیسی سلێمانی دوو تۆمەتباری دەستگیرکرد. شەوی رابردوو (١٢-٧-٢٠١٧) لە گەڕەکی شارەوانی شاری سلێمانی “بەھۆی کێشەیەکی کۆمەڵایەتی”ی نێوان دوو خێزان، ھاووڵاتییەک بەناوی (ر،خ، و) کوژرا، سێ ھاووڵاتی دیکەش بریندار بوون. بەڕێوەبەرایەتیی پۆلیسی پارێزگای سلێمانی …\nپێش 54 خوله‌ك


بەهاوکاری بارزانی چارەسەرکرا\nYou are at:Home»تەوەر»هەواڵ»تایبه‌ت»بەهاوکاری بارزانی چارەسەرکرا\nBy nuche.net on\t 2019/05/15 تایبه‌ت, کوردستان, گرنگ\nئەندامێکی لیژنەی ئاسایی کردنەوەی کەرکوک ڕایدەگەیەنێت، دوای هاتنە سەرهێڵی سەرۆک بارزانی، کێشەی گوندی پەلکانە ئێستا چارەسەرکراوە و عەرەبەهاوردەکان دەرکراون.\nسەرلەبەیانی ڕۆژی سێشەممە١٤ -٥-٢٠١٩ ژمارەیەک عەرەب، کە زیاتر لە٣٠٠ کەس دەبوون، هەڵیان کوتایە سەر گوندی پەلکانە بە مەبەستی داگیرکردن و دووبارە تەعریبکردنەوەی گوندەکە، بەو هۆیەشەوە گرژی ئاڵۆزی لەنێوان خەڵکی گوندەکە و عەرەبە هاوردەکان ڕوودا.\nلە لێدوانێکی تایبەت بەنوچەنێت، شاخەوان عەبدوڵڵا ئەندامی لیژنەی ئاسایی کردنەوەی کەرکووک، سەبارەت بە کێشەی گوندی پەلکانە، ڕایگەیاند”دوای هاتنە سەرهێڵی سەرۆک بارزانی و هەوڵی هەموولایەنە پەیوەندی دارەکان بۆ چارەسەرکردنی کێشەکە، ئێستا بەشێوەیەکی کاتی چارەسەرکراوە، ئەو عەرەبە هاوردانەش کە هاتبوونە گوندەکەوە دەرکراون، بەڵام ئەگەر چارەسەری ڕیشەی بۆ نەکرێت دووبارە ئەو هێزانە دەگەڕێنەوە سەر گوندەکە و دەچنەوە ناو ماڵەکان”. شاخەوان عەبدوڵڵا هەروەها دەڵێت”بۆ ئەوەی کێشەکە بەتەواوەتی چارەسەر بکرێت، پێویستە سەرەتا بابەتی ئاسایی کردنەوەی ناوچەکوردستانییەکانی دەرەوەی ئیدارەی هەرێم، پەلەی تێدا بکرێت و هێزی پێشمەرگە، بگەڕێتەوە ئەو ناوچانە بۆئەوەی دڵنیایی بەو خەڵکە بدرێت”.\nئەندامەکەی لیژنەی ئاسایی کردنەوەی کەرکوک باسی لەوەشکرد، لە غیابی پێشمەرگە لەو ناوچانە ئەم کێشانە ڕوودەدەن، کێشەکەش تەنها گوندی پەلکانە نییە، بەڵکو لەزۆربەی شوێنەکانی تریش کێشەی وا هەیە، بەڵام بۆچی ئەو هێزانە دەچنە سەر گوندی پەلکانە؟ زۆربەی عەشیرەتەکانی عەرەبە هاوردەکانی پەلکانە، بەشێکی زۆریان لەناو دەزگا ئەمنییەکانی عێراقدانە، بۆیە ئیستغلالی پۆستەکانی خۆیان دەکەن وەک شەخس و قوەتی خۆیان دێنن و دەچنە سەر خەڵکی گوندەکە.\nشاخەوان عەبدوڵڵا ئاماژەی بەوەش کرد کە”پێویستە پڕۆژەیاسای هەڵوەشاندنەوەی بڕیارەکانی ڕژێمی بەعس، بچێتەبواری جێبەجێکردنەوە و لە بەغداوە بڕیار بێتە خوارەوە کە ئیلتیزام بە یاسای ژمارە ٢٩ و ژمارە ٤ بکرێت، تێیدا هاتووە، ئەو زەوییانە ئیتر بۆ عەرەبە هاوردەکان نابن و دەگەڕێنەوە بۆ خاوەنەکانیان”.


فۆڕمی تۆمارکردنی بابەت | 16-07-2014\n- نزیکەی کاژێر 4ی ئێوارەی ئەمڕۆ چەکدارانی دەوڵەتی ئیسلامی ناسراو بە "داعش" لە ناوچەی تەلوەردی سەر بە ناحیەی ریاز هێرشێکی فراوانیان بۆ سەر هێزەکانی پێشمەرگە دەستپێکرد. بەپێی زانیارییەکانی تۆڕی میدیایی رووداو، لە رووبەڕووبوونەوەی چەکداران 3 پێشمەرگە شەهیدبوون و 6 پێشمەرگەش برینداربوون. - بەشێک لە خوێندکارانی پۆلی 12 ئامادەیی بۆ ئەوەی نمرەکانی 10 و 11ی ئامادەییان بۆ ئەژمار نەکرێت لەبەر دەم پەرلەمانی کوردستان خۆپێشاندانیان رێکخست. - بە مەبەستی کۆتاییهێنان به و گرژییەی لە ماوەی رابردوودا لە نێوان ژمارەیەک گەنجی کورد و تورکمان له و شارە دروست بوو، حزبە کوردستانی و تورکمانەکانی دوزخورماتوو لەسەر چەند خاڵێک رێکدەکەون، بڕیاریشە سەردانی سەرۆکایەتی هەرێم و ئەنجومەنی وەزیران و پارێزگاری کەرکوک بکرێت، بۆ گەڕانەوەی قەزاکە بۆ سەر کەرکوک. - 16-07-2014 - بەڕێوەبەری لقی هەولێری بانکی ناوەندی هەرێمی کوردستان ئاشکرای دەکات کە لە رێگەی حسابێکەوە پارەی نەوت دێتە بانکی ناوەندی و حکومەتی هەرێمی کوردستانیش دەسەڵاتی مامەڵەکردنی بەو پارەیە دەبێت و بەوهۆیەشەوە مووچە زووتر دابەش دەکرێت و پارەی بەڵێندەران دەدرێت.


ئاوێنه: وه‌فده باڵاكه‌ی حكومه‌تی عیراق، كه پێکهاتبون له ژماره‌یه‌ك وه‌زیر و به‌ڕێوه‌به‌ری گشتی، به سه‌رۆكایه‌تی سامر غەزبان، جێگرى سەرۆک وەزیران بۆ کاروبارى وزه و وەزیرى نەوت به‌یانی یه‌كشه‌ممه گه‌یشتنه بینای ئه‌نجومه‌ن، به‌ڵام رێگریكرا ئه‌ندامانی ئه‌نجومه‌نی پارێزگا له‌گه‌ڵ وه‌فده‌كه كۆببنه‌وه.\nوتیشی"نازانین بۆچی رێگریمان لیێکراوە و بە چ هۆکارێك نەیانهێشت ئەو وەفدە ببینین، بۆیە گومانمان لەو سەردانە هەیە و پێمانوایە ئیدارەی کەرکوک نەیویستوە گلەیی و گازندەکانمان بەرامبەر ئەو تەخشان و پەخشانكردنه بە پارەی کەرکوکەوە دەکرێت بگەیەنینه حکومەت، لەسەر ئەمەش بێدەنگ نابین."\nوه‌فده‌كه‌ی حكومه‌تی عیراق، لەگەڵ گەیشتنیان بە بیناى پارێزگاى کەرکوک، كۆنگره‌یه‌كی رۆژنامه‌وانی هاوبه‌شیان ئه‌نجامدا و تیایدا راكان سه‌عید، پارێزگاری كه‌ركوك به‌وه‌كاله‌ت وتی "مەبەست له‌م سەردانە بۆ هاوکاریکردنمانه بۆ دۆزینەوەى رێگاچاره‌یه‌ك بۆ کێشەکانى کەرکوک و هەروەها هاوکارى فەرمانگە حکومییه‌کان لە نۆژەنکردنەوە و خزمەتگوزاریى و دوبارە گەڕانەوەى ئەمن و ئاسایش بۆ ناوچەکان".\nناڕه‌زایی ئه‌ندامانی ئه‌نجومه‌نی دژی وه‌فده‌كه له‌كاتێكدابو، سامر غه‌زبان وتی "بۆ نیشاندانی پاڵپشتی خۆمان بۆ ئیدارەى کەرکوک لێره‌ین... هاتوین بۆ ئه‌وه‌ی گوێ لە داواکارییەکانى پارێزگاى کەرکوک بگرین".


سەبارەت بەو لامەرکەزیەی سەرۆک وەزیرانی ھەرێم باسیکرد\n١/ سەرۆک وەزیرانی ھەرێم لە وتارەکەیدا باسی لامەرکەزی ئیداری کرد، بەڵام لامەرکەزی ئیداری بەبێ مالی، ھیچ بەھاو کاریگەریەکی نییە، واتە ھەندێک دەسەڵاتی ئیداریت دەبێت بەبێ ئەوەی توانای دارایی و خەرجیت لەبەردەست بێت، ھەروەک ئەوەی کەبەڕێوەبەرایەتی ھاتوچۆی سلێمانی سەرو ١٩ ملیار دیناری ساڵانی پێشوی ھەیە بەڵام ناتوانێت یەک دیناری خەرجبکات، لەکاتێکدا لە ١٧٪ ی داھاتیان بەحساب بۆ خۆیانە! دەیان نمونەی دیکەی ئاوا ھەیە، واتە لامەرکەزی کارگێڕی و دارایی ھیچیان بەبێ ئەویتریان بەھای نیەو نەداواکاری دەوێ نەڕێککەوتنی لایەنەکان، دروشمەو ھیچیتر.\n٢/نزیک دەبینەوە لەساڵێکی تەمەنی کابینەی نۆیەم واتە چارەکێکی تەمەنی کابینەکە، کەچی ھەموو جار سەرۆکی حکومەت و بەیاننامەکانی حکومەت دەڵێت لامەرکەزی بەشێکە لەکارنامەی کابینەی نۆیەم، ئێستا دوای چارەکێک تەمەنی کابینەکە ئەو ھەنگاوانە بۆ جێبەجێکردنێ ئەو خاڵەی کارنامەکە کامەیە؟ بێگومان ھیچ، بەپێچەوانەوە ھەنگاوی توندکردنەوەی مەرکەزیەت دەستی پیکردووە بەمجۆرە:


ئایا کاتێکی گونجاوە بۆ ریفراندۆم؟\nبە گوێرەی ڕاپۆرتی بڵاوکراوە لە رێخراوی جیۆسیاسی ( ستراتفۆر ) ئەمریکیەوە بەرزانی لەم رۆژانەدا بە چڕی سەرگەرمی کەیسی ریفراندۆمی هەرێمە بۆ مەبەستی سەربەخۆیی هەرێم نیە، بەڵکو بۆ ئەوەیە کێشە جدی و ئاڵۆزەکان لە بیری ئەم خەڵکە بباتەوە . جگە لەمەش سەرانی دەسەڵات پرسی ریفراندۆمیان بەستووە بە کەیسی نیشتیمانپەروەری و دڵسۆزی بۆ گەل. خۆیان کردۆتە حەکەم و هەر کەسێ گوێڕایەڵیان نەبێ بە خاینی کوردی ناودەبەن. چاوی خۆیان لەو ڕاستیە دەنووقێنن کە مێژووی ئەم ٢٦ ساڵەی ڕابردوو، واتە مێژووی شەڕی نەگریسی براکوژی کە خۆیانی لێ بەرپرسیارن ، پرسی گەندەڵکاری پڕ لەشەرمەزاری، تاریککردنی فایلی نەوتی هەرێم تا ئەم چرکەیەش، نەدانی مووچە و وەستاندنی هەموو پرۆژەکانی هەرێم و داڕمانی وەزعی ئابوری و تێکدانی بازاڕ و ...... هتد ، لە هەمووشی خراپتر سەپاندنی شێوازێ لە دکتاتۆریەت، بە تایبەتی لە ناوچەی ژێر دەسەڵاتی بارزانی ... هتد – ئەوەیە فایلی ڕاستەقینە ئەوانە کە خۆیان دەکەن بە حەکەم و خەڵکی دی دەکەنە خاین !\nئەگەر ریفراندۆمی ڕاستەقینەیان بویستایە دەبوو :\n- ئێستە رژێمیکی دیموکراتی راستەقینە لە هەرێما هەبوایە نەک سەرۆکێکی ٢٦ ساڵە لەسەر کورسی و دو ساڵە بە زۆرە ملێ سەپێنراو، دەبوو پەرلەمانی هەرێم سەرپەرشتیی کاروباری ریفراندۆمی بکردایە نەک بەفەرمانی سەرۆکی نایاسایی. وا نزیکەی دوو ساڵە پەرلەمانیش پەکخراوە و چوونە ناو هەولێر لەسەرۆکەکەی قەدەغەکراوە. لە وڵاتی دیموکراتیدا ریفراندۆم پڕۆسەیەکی دیموکراتیە و هەموو کەس ئازادە دیعایە بۆ چ کەیسێ دەکات و دەنگ بۆ جیابوونەوە یان پێکەوەژیان دەدات، وەک بینیمان لە ریفراندۆمی سلۆڤاکیا (کە جیابوونەوە لە چیک) و لەهەرێمی کویبک لەکەنەدا و سکۆتلەندا لە بەریتانیا کە زۆرینەی جیابوونەوەیان ڕەتکردەوە، کەس کەسی دیکەی بە خائین ناونەبرد و هیچ هەرا و کێشەیەکیش لەئەنجامدا نەقەوما.\n- کاتی گونجاو بۆ ریفراندۆم ئەوەیە کە ناوماڵی کورد لە باشترین تەبایی و ڕێکوپێکییدا بێت، بەڵام هیچ کاتێك ناوماڵی کورد بەقەدەر ئەم کاتە شپرزە و شێواو نەبووە، پڕ لەکێشە و ناکۆکی و ململانێ نەبووە. سەرانی پارتی و یەکێتی ئەمە دەزانن و دەشزانن کە خۆیان دروستیان کردووە، بەڵام گوێنادەنێ چونکە بەهیوان ئەم ڕیفراندۆمە شانسی حکومڕانیان بۆ ٢٦ ساڵی دیکە بۆ درێژبکاتەوە.\n- ئاشکرایە کە بەغدا و تورکیا و ئێران و ئەمریکا و ئەوروپا ، هەموو وتیان (نەخێر بۆ جیابوونەوەی هەرێم لە عێراق). باشە جەنابی سەرۆک تۆ قسەی ئەوانە ڕەتدەکەیتەوە پشتبەچی دەبەستیت؟ ناترسیت هێندێ لەوانە سبەینێ پەنا بە هێزی سەربازی ببەن و هەموو دەستکەوتە مێژوویەکانی خەبات و قوربانی دەیەها ساڵی ڕابردووی ئەم میللەتە داڕمێنێ؟ ئایا ئەمە کارەساتێکی گەورە و ترسناک نابێ؟\n- ١٠ – ١٥ساڵ تێپەڕی بەسەر دەرچوونی دەستوور بە مادە (١٤٠) وە کە نەخشەی تێدابوو بۆ یەکلاییکردنەوەی پرسی ناوچەکێشە لەسەرەکانیش، کە پرسێکی زۆر ئاڵۆز و سەختە، بەستان بە کێشەی ریفراندۆمی گشتیەوە. ئابەمەش پرسی ریفراندۆم زۆر زۆر ئاڵۆزترکرا و چارەسەریشی زۆر ئاڵۆزترکرا. هۆکاری ئەمەش تەنها بۆ ئەوە دەگەڕێتەوە کە بەرژەوەندیی گشتی گەل و نیشتمانتان کرد بە قوربانی بەرژەوەندیی تەسکی حیزبایەتی خۆتان. ئێستەش ئەم میللەتە ستەمدیدەیە باجی هەڵەکانی ئێوە دەدات.\n- وێڕای هەموو ئەمانەش هەڵاتنی چەکدارانی پارتی لە شنگال و دەوروبەری و چۆڵکردنی ئەو ناوچەیە بۆ تیرۆرستانی داعش لە ٢٠١٤ دا ئاڵۆزیەکی زیاتری خستە سەرکێشەی ناوچەکێشە لەسەرەکان و کاردانەوەیەکی توندی هەبوو لە نێوان لاوانی کوردی یەزیدیدا لەگەڵ پارتی و دواتر بوو بەهۆی پێکدادانی خوێناوی لە نێوان پارتی و پەکەکەدا وتا ئێستەش کێشەکە ماوەتەوە و ئەگەری تەقینەوەی ماوە. دەبوو سەرکردایەتی پارتی داوای لێبوردنی لە یەزییدیەکان بکردایە لەسەر ئەو کارەساتە کە توشی بوون، بەڵام بەداخەوە ئەوەشی نەکرد.\nلەو رۆژەوە رژێمی سەدام حسێن روخێنراوە لە عێراق – بەهەرێمیشەوە – پێویستیەکی زۆری بە پشوو و پڕۆژەی دیموکراتیزە و ئاوەدانکردنەوە هەبوو، بەڵام سیاسەتی نوری مالیکی کە بەڕێڕەوێکی تایەفی توندا بەڕێوەبراو بوو بەهۆی داگیرکردنی مووسڵ و ئەنبار و سەڵاحەدین ... هتد . لەلایەن تیرۆرستانی داعشەوە ، بوو بە کۆسپ لە رێگەی هەموو چاکسازیەکاندا. ئەولەویەت درا بە پرسی دەرکردنی داعش. ئێستە کە داعش لەسەرەمەرگیدایە، دەپرسرێ: ئەمڕۆ کاتی ئەم ریفراندۆمەیە؟ ئایا مەترسی نیە پیلانێکی نوێ بێتە ئارا بۆ ئەوە ئاژاوە و پێکدادان هەر بەردەوام بێ؟\nئەگەر حەیدەر عەبادی وەک سیاسیەکی لێزان و ئەزمووندار بجووڵێ دەبێ دان بە مافی ڕەوای کوردا بنێ لە جیابوونەوە و سەربەخۆیی ، داوا لە گەلی هەرێم بکات کە پرسی ریفراندۆم دوابخات بۆ کاتێکی لەبار و کێشەکە بە لێکگەیشتن لە نێوان پەرلەمان و حکومەتی بەغدا و هەرێمدا ببرێ بەڕێوە .


بەغدا پارێزگارێکی کوردی بەهێز قبوڵ دەکات؟\n09:06 - 26/06/2019 459 جار خوێندراوەتەوە\nپارێزگاری کەرکوک کە لە دوای ٢٠٠٣وە بەردەوام بەدەست کوردەوە بووە تا ١٦ی ئۆکتۆبەری ٢٠١٧، لە هەندێ قۆناغدا پارێزگارە کوردەکە بەرامبەر بڕیارەکانی بەغدا دەوەستایەوەو هەندێکیانی رەت دەکردەوە، ئێستا پرسیارە سەرەکییەکە بۆ کورد ئەمەیە: ئایا دەتوانرێ جارێکی تر پارێزگارێكی بە هێز بەرامبەر بەغدا دابنرێتەوە؟\nلەدوای رووداوەکانی ١٦ی ئۆکتۆبەرو جێهێشتنی شارەکە لەلایەن پارێزگارو سەرۆکی ئەنجومەنی پارێزگاو ئیفلیجبوونی ئەنجومەنی پارێزگا، هەروەها گەڕانەوەی هێزو دەسەڵاتەکانی بەغدا، تائێستا نەتوانراوە پارێزگارێکی کورد بۆ شارەکە هەڵبژێردرێت. هەر ئەوەش بەشیكی هۆکاری ناکۆکییەکانی یەکێتی و پارتییەو بۆدواخستنی پێكهێنانی کابینەی نوێی حکومەتی هەرێم.\nشارەزایان و چاودێرانی دۆخەکە پێیانوایە ئەگەر کوردێکیش بکرێتەوە بە پارێزگاری کەرکوک، هەمان دەسەڵاتەکانی پێشووی نابێ، لانیکەم دەسەڵاتی ئەمنی و هەندێک لە دەسەڵاتە کارگێڕییەکانی لێ وەردەگیرێتەوە.\nد.لەتیف شێخ مستەفا، پسپۆڕی یاسای دەستوریی بە “زەمەن”ی راگەیاند: دەسەڵاتەکانی پارێزگار لە عێراق بە یاسا دیاری دەکرێت، ئەوەی کە لە یاسای ئەنجومەنی پارێزگاکاندا هاتووە دەتوانێ جێبەجێی بکات. بەڵام ئەگەر لە رابردوودا پارێزگار پابەند نەبووبێ بە یاساوە بە ئارەزوو و ویستی خۆی مامەڵەی کردبێ، ئەوا لەمڕۆوە بەپێی یاسا دەسەڵاتەکانی دیاری دەکرێت.\nلەبەرامبەردا ئاوات محەمەد ئەمین، ئەندامی ئەنجومەنی پارێزگای کەرکوک پێیوایە؛ ئەگەر لەڕووی یاساوەبێ، بەغدا ناتوانێ هیچ رێگرییەک بکات لەوەی کوردێک ببێتە پارێزگار، هەرکات ئەنجومەنی پارێزگا پارێزگارێکی هەڵبژاردو شەرعیی بوو، بەغدا دەسەڵاتی رێگریی کردنی نییە.\nوتیشی: “ئەگەر رەوشی کەرکوک ئاسایی بێتەوە، ئەوا پارێزگار دەتوانێ سەرجەم دەسەڵاتەکانی بەکاربهێنێ. بەڵام ئەگەر پێچەوانەی ئەمەبوو، ئەوا بەغدا دەسەڵاتی ئەوەی هەیە بەشێک لە دەسەڵاتەکانی سەحب بکاتەوە.”\nبەپێی یاسا پارێزگاری هەر پارێزگایەک سەرۆکی لیژنەی ئەمنییەو سەرجەم هێزەکانی ناوخۆو ئاسایش و دۆسیەکە لەژێر دەسەڵاتی ئەودا دەبێ، بەڵام بۆ دۆخی کەرکوکی دوای ١٦ی ئۆکتۆبەر جیاوازەو دەسەڵاتەکانی پارێزگار نادیار دەمێننەوە.\nلەوبارەیەوە ئاوات محەمەد وتی: “ئێستا پارێزگار سەرۆکی لیژنەی ئەمنی نییەو دەسەڵاتەکانی لێوەرگیراوەتەوە، فەرماندەی ئۆپەراسیۆنەکان بەرپرسی دۆسیەی ئەمنییە. پارێزگاریش ماف و دەسەڵاتی ئەوەی نییە ئەو هێزانە دەربکات، لە یەک حاڵەتدا نەبێ ئەویش ئەنجومەنی پارێزگا بڕیار بدات کە دۆخی شارەکە ئاساییەو پێویستی بە هێزی دیکە نییە، یان هێزەکانی ناوخۆ توانای بەڕێوەبردن و پاراستنی ئەمنییان هەیە.\nد. لەتیف مستەفا، پسپۆڕی یاسا بۆ ئەم بەشەی دەسەڵاتەکانی پارێزگار دەڵێت: “ئێستا ئەوەندە هێزی چەکداری نایاسایی هەیە لە کەرکوک بەتایبەتی حەشدی شەعبی، ئەوەندە هێزە یاساییەکان دەسەڵاتدار نین، چونکە ئەو هێزانەی حەشد گوێڕایەڵی مەرجەعی خۆیان دەبن نەک پارێزگار”.\nبەڵام ئاوات محەمەد ئەمین دەڵێت: “هەرکات ئەنجومەنی پارێزگا دەنگی لەسەر ئەوەدا کە دۆخی پارێزگاکە ئاساییەو پێویستی بە هێزی دەرەوە نییە، ئەوا دەتوانێ بە فەرمی داوای چوونە دەرەوەی ئەو هێزانە بکات بەمەرجێک پێویستی بەو هێزانە نەبێ و هێزەکانی ناوخۆ توانای کۆنترۆڵکردنی دۆخەکەیان هەبێ”.\nلەماوەی ١٥ مانگی رابردوودا، حکومەت و پەرلەمان و وەزارەتەکانی عێراق ژمارەیەک بڕیاری تایبەتیان لەسەر کەرکوک دەرکردووە، بەتایبەتی لەڕووی زەویوزارو نیشتەجێبوون و پرسی دیکەوە. پێش ١٦ی ئۆکتۆبەر ئەنجومەنی پارێزگای کەرکوک بە دەنگدان ژمارەیەک بڕیاری بەغدای سەبارەت بە دانیشتووان و نیشتەجێبوون و کشتوکاڵ و پەروەردە هەبوو، بەڵام ئێستا کە ئەنجومەن بێ رۆڵ کراوە، سەرجەم بڕیارەکانی بەغدا بەبێ لەمپەرو ناڕەزایەتی جێبەجێ دەکرێن.\nشارەزایانی یاسایی و کارگێڕی روونی دەکەنەوە، پارێزگاری کەرکوک دەسەڵاتی هەڵوەشاندنەوەی بڕیارەکانی بەغدای نییە بەتایبەتی ئەوانەی لەلایەن پەرلەمان و حکومەت و وەزارەتە فیدراڵییەکانەوە دەرکراون یان دەردەکرێن.\nد.لەتیف مستەفا وتی: “هاوشێوەی کوردستان پارێزگار دەسەڵاتی خۆی مومارەسە ناکات، بەڵام لایەنی نایاسایی و حزب و گروپ دەسەڵاتیان هەیە، کورد ئەگەر لە کەرکوک وایکردبێ و دەسەڵاتی لەسەروو یاساوە بووبێ، ئەوا جارێکی تر ئەو دەسەڵاتانەی بۆ ناگەڕێتەوە، بەڵام دەسەڵاتێک لۆکاڵی و ناوخۆیی پارێزگابێ ئەوە دەتوانێ مومارەسەی بکات”.\nئاماژەی بەوەکرد، ئێستا تورکمان و عەرەبەکانیش ئیرادەو دەسەڵاتیان بۆ گەڕاوەتەوە بۆیە ئەو گروپەی پێشتر لە کەرکوک دەسەڵاتدار بوو، ناتوانێ بگەڕێتەوە پێش ١٦ی ئۆکتۆبەرو پارێزگار ناتوانێ هەمو شتێک بکات وەکو پێشتر کردوویەتی.\nئەحمەد عەسکەری ئەندامی ئەنجومەنی پارێزگای کەرکوک لەسەر پشکی یەکێتی، لەمبارەیەوە بۆ “زەمەن” وتی: “بە یاسا پارێزگار سەرۆکی لیژنەی ئەمنی و سەرۆکی یەکەی کارگێڕییە، هیچ رێگرییەکی یاسایی نییە بۆ ئەوەی پارێزگاری هەڵبژێردراو دەسەڵاتەکانی سنوردار بکرێت، بەغداش مافی ئەوەی نییە پارێزگارێکی هەڵبژێردراو لەلایەن ئەنجومەنی پارێزگاوە رەتبکاتەوە”.\nعەسکەری ئەوەی خستەڕوو؛ تەنیا لەیەک حاڵەتدا دەسەڵاتی ئەمنی لە پارێزگار وەردەگیرێتەوە کە “حوکمی عورفی” رابگەیەنرێت ئەوەش بۆ ماوەیەکی کاتیی، ئێستا هیچ هۆکارێک نییە بۆ راگەیاندنی حوکمی عورفی و وەرگرتنەوەی دەسەڵاتەکانی پارێزگار. بەڵام کورد خۆی هۆکاری بەشێکی دۆخی کەرکوکە چونکە خۆی زۆرینەی ئەنجومەنە، کەچی کۆنابێتەوە بۆ ئەوەی پارێزگار هەڵبژێرێت. هەر ئەوەش وایکردووە کەرکوک بێ پارێزگار بمێنێتەوەو دەسەڵاتەکان لەلایەن پارێزگارێکی بەوەکالەتەوە بەوشێوەیە بەکاربهێنرێ”.


كاكەمین نەجار: ناكۆكییەكانی پارتی و یەكێتی بە كۆبوونەوەیەك چارەسەر نابن – تۆڕی میدیایی خەڵک\n2020/06/03 - 10:49 AM\nچاوەڕوان دەكرێت لە چەند ڕۆژی داهاتوودا مەكتەبی سیاسی پارتی كۆببێتەوە و بەرپرسێكی حزبەكەش دەڵێت ناكۆكییەكانیان لەگەڵ یەكێتی بە كۆبوونەوەیەك چارەسەر نابن.\nكاكەمین نەجار ئەندامی مەكتەبی سیاسیی پارتی دیموكراتی كوردستان بە ماڵپەڕی فەرمیی حزبەكەی ڕاگەیاند “بڕیارە مەكتەبی سیاسیی پارتیمان لەبارەی رەوشی ئێستای ھەرێمی كوردستان و عێراق كۆببێتەوە و كۆبوونەوەكەش چەند پرسێك لە خۆ دەگرێت، لەوانە پەیوەندیی نێوان پارتی و لایەنەكانی دیكە، ھەروەھا پرسی بەشداری لە حكومەتی عێراق و ڕێككەوتنی نێوان ھەرێم و بەغدا، لەگەڵ ئەوەشدا تەوەرێكی دیكە، پرسی بژێویی ھاووڵاتیانی ھەرێمی كوردستان دەبێت”.\nسەبارەت بە كۆبونەوەی پارتی و یەكێتیش، ئەندامەكەی مەكتەبی سیاسیی پارتی دەڵێت: “بڕیارە ھەردوولا كۆببینەوە لەبارەی چارەسەركردنی كۆی پرسەكان، بێگومان بە یەك كۆبوونەوەش ھیچ پرسێك چارەسەر ناكرێت، بەڵكو چەند كۆبوونەوەیەك پێویستن لە نێوان ھەردوولا”.\nنەجار وتیشی: “پارتی ھەمیشە بڕیار و ھەڵوێستی ئەوە بووە، لە كاتی ھەبوونی ھەر كێشەیەك لە رێگەی دانوستان و لێكتێگەیشتن چارەسەر بكرێت، ئێستایش پارتی ئامادەیە بۆ ھەر پرسێك نەك لەگەڵ یەكێتی، بگرە لەگەڵ ھەر لایەنێكی دیكە كۆببێتەوە”.


خوێندەوەی هەڵبژاردن لە بەستێنی مێژووی سیاسیی ئێراندا\nزایینی: ٠٧-٠٥-٢٠١٧ - هەتاوی: ١٣٩٦/٠٢/١٧ - ١٨:٣٢ تاران قه‌باره‌ی فۆنت:\nهەڵبژاردن لە ئێراندا و هەر لە سەرەتای دەسپێکردنیەوە بەرهەمی پانتایی گشتی کۆمەڵگای فارس و گۆڕانکارییەکانی نێو ئەو پانتاییە بووە.\nیەکەمین یاسای هەڵبژاردن لە ئێراندا لە ئاکامی بڕیاری مەشروتەی موزەفەرەدین شای قاجار بەدەستی کۆمەڵێک بازاڕیی تاران و مەلای شیعەی فارس بۆ یەکەمین پارلەمانی ئێران دانراوە. ئەو یاسایە کە دەستنیشانی دەکرد کێ مافی هاتن بۆ پارلەمانی هەیە لەسەر دوو ئەساس دانراوە کە گەرەنتی ئەوە دەکات پارلەمان ڕەنگدانەوەی پانتایی گشتی کۆمەڵگای فارسبێت. یەکەمیان لەسەر بنەمای توێژەجیاوازەکانی نێو بازاڕ و دووهەمیان لەسەر ئەساسی فارس بوون؛ واتە بەپێی ئەو یاسایە ئەوانەی کە توانای قسە کردن و نووسین و خوێندن بە زمانی فارسییان نییە ناتوانن بەشداری پارلەمانی ئێران بن. دیارە لەو سەردەمەدا کە هێشتا سیستمی فێرکاری وەکوو کاریگەرترین ئامرازی دەوڵەتی مۆدێڕن بۆ تواندنەوەی جیاوازییەکان نەکەوتبووە دەست حکوومەتی ناوەندی، ئەو یاسایە لە کردەوەدا بە واتای بێبەش کردنی هەموو نافارسەکان بوو. پێکهاتەی مەجلیسی یەکەم تەئییدی ئەو ڕاستییە دەکات کە نەتەوەکانی تر بە شێوەی سیستماتیک لە سیستمی هەڵبژاردن وەلا نران.\nدیارە لە کتێبی "ئێران لە نێوان دوو شۆڕشدا"، ئێرڤان ئابراهامیان، بازار لە کۆمەڵگای ئەو سەردەمەی تاران و کۆمەڵگای فارسدا پێناسە دەکات و بە جوانی وێنای دەکات. ئەگەر ئەو وێنەیەی کە ئابراهامیان لە بازاڕ وەکوو شوێنێک بۆ کۆبوونەوە، کڕین و فرۆشتن و باسی ڕۆژ و باسی سیاسی دەیکێشێتەوە بخەینە پاڵ ئەو پێناسەیەی کە هابێرماس لە پانتایی گشتی دەکات، بۆمان دەردەکەوێت کە بازاڕ لە کۆمەڵگای فارسی ئەو سەردەمەدا دەتوانێت ئەو شوێنە بێت کە پانتایی گشتی فارسی تێدا بەدی دەکرێت.\nبەرز بوونەوەی ڕێژەی کڕین و فرۆشتن لەگەڵ ئورووپا لە نیوەی دووهەمی سەدەی نۆزدە و هاتنی تێلێگراف دوو فاکتەری گرینگن کە ئەو پانتاییە تووشی گۆڕانێکی پێکهاتەیی دەکەن کە مەشرووتە و خواستی پارلەمانی لێ دەکەوێتەوە. دیارە زۆرێک لە بیرمەندان بازاڕ وەکوو دەسپێکی کۆمەڵگای مەدەنی لە ئێران (بەهەڵە دەڵێن ئێران پێویستە بڵێن کۆمەڵگای فارس) دەناسن کە ئەمە دوور لە ڕاستی نییە لەبەر ئەوەی پانتایی گشتی بەستێنی چالاکیی کۆمەڵگای مەدەنیە.\nئەو پانتاییە بە تەواوەتی پێکهاتەیەکی فارسی بووە و خاوەنی ڕیشە و ڕەگەزی کۆنە. پێکهاتەی بازاڕ لە شارە نافارسەکان بۆ وێنە شارە کوردییەکان وەک شاری سنە دەردەخات کە بازاڕ لە کۆمەڵگای کوردستان جیاوازە لە بازاڕ لە کۆمەڵگای فارسدا و ئەو دوو پێکهاتەیە هەم لەباری فیزیکی و هەم لەباری دامەزراوە یاسایی و عورفییەکانەوە لەیەک دابڕاون.\nلەلایەکی ترەوە مەلاکانی کوردستان بۆ وێنە ئایەتوڵڵا مەردوخ بە تووندی لە دژی مەشرووتە دەبن و لە نێو مەشرووتەدا جێیان نابێتەوە. بۆیە لە ڕاستیدا پانتایی گشتی کوردستان یان بە تەواوەتی لەگەڵ ئەو بابەتە بێگانە بووە یان تا ئەو جێگایەش کە ئاگادار بووە، جێگایەکی لە نێو ئەو گۆڕانکاریانەدا بۆ نەکراوەتەوە. لە ڕاستی‌دا ئەگەرچی بەشێک لە شاری تەوریز و هەندێک لە ڕۆشنبیرە تورکەکانیش لە مەشرووتەدا هەم بە کردەوە هەم بە هزر بەشداریی بەرچاویان بووە، بەڵام لەبەر ئەوەی مەشرووتە بەرهەمی پانتایی گشتی کۆمەڵگای فارسە، تورکەکان کەمترین ڕۆڵیان هەم لە نووسینی یاسای هەڵبژاردن و هەم لە پێکهاتەی یەکەمین پارلەماندا هەبووە و کەسانێک وەکوو "حیدرخان عمواوغلی" نەیانتوانیوە بچنە پارلەمانەوە. ئەو کەسانە سەرەڕای ئەوەی بەشێک لە گرینگترین چالاکان، ڕۆشنبیران و نووسەرانی ئەو سەردەمە بوون، بەڵام بە بیانووی نەزانینی زمانی فارسی نەیانتوانیوە بڕۆنە نێو پارلەمانەوە و بۆ هەمیشە لە پەراوێزدا مانەوە و لە تورکەکانیش ئەو کەسانە ڕۆڵیان پێ درا کە پیادە نیزامی دامەزراوە سەرەکیەکانی نێو پانتایی گشتی کۆمەڵگای فارس بوون.\nبۆیە لە ڕاستی‌دا هەڵبژاردن و هەموو دامەزراوە مۆدێڕنەکانی دەوڵەت لە ئێراندا بەرهەمی پانتایی گشتی کۆمەڵگای فارسن و لە ژێر کاریگەریی ئەو پانتاییە گشتیە کارکردیان و چوارچێوەیان دیاری دەکرێت.\nجیاوازیی پێکهاتەیی پانتایی گشتیی کۆمەڵگای فارس و کورد لەم سەردەمەشدا خۆی بە زەقی دەنوێنێت. لە ڕاستی‌دا ئەوەی کە کوردستان لەپێوەندی لەگەڵ جووڵانەوەی سەوز بێ لایەن بوو و تەنانەت هاودەردیشی لەگەڵ بزووتنەوەی سەوز نەکرد، خۆی لەو ڕاستییەوە سەرچاوە دەگرێت و هەروەها بەو مانایەیە کە ئەو باس و بابەتانە کە لەو دوو پانتایەدا دێنە ئاراوە بە تەواوەتی جیاوازن و بە هیچ شێوە لەگەڵ یەک نایەنەوە.\nئەو سیاسەتەی کە پانتایی گشتی کۆمەڵگای فارسی بە خۆیەوە سەرقاڵ کردووە سیاسەتێکە کە میحوەرەکەی پیاوی فارسە و تەنیا کێشەکان و نیگەرانییەکانی پیاوی فارس لەوێ دێنە بەرباس. هەر بەو نیسبەتەش ئەو چەمکە سەرەکیانەی کە کەڵکەڵە و چارەسەر دیاری دەکەن لە چوار چێوەی گوتاری باوک سالاری فارس میحوەر خۆیان دەردەخەن. هەر بۆیەش هەڵبژاردن و هەموو دامەزراوە سیاسییەکانیش لە ژێر کاریگەریی ئەو چەمکانە ڕۆڵ و کارکردی خۆیان دەنوێنن.\nبۆ وێنە ئەوەی لە چوارچێوەی پانتایی گشتی فارسدا ڕۆڵەکان و چەمکە بنەڕەتییەکانی واتا دەکات، بە بینینی ڕۆحانی و ڕەئیسی پێی وایە فەزا دووجەمسەری کراوەتەوە و لە ڕاستی‌دا کێشە سەرەکییەکانی خۆی لە مەودایەک لەنێوان ئەو دوو جەمسەرەدا دەبینێتەوە و پێی وایە دژبەرییەک کە لە نێوان ئەو دووجەمسەرەدا هەیە دەتوانێت هەڵگڕی ئەو گۆڕانە بێت کە وەڵامدەری خواستی ئەوە. بەڵام ئەگەر لە ڕوانگەی باسە سەرەکییەکانی نێو پانتایی گشتیی زاڵ لە کۆمەڵگای کوردستان چاو لەو بابەتە بکەی، بە هیچ شێوە ناکرێت ڕەئیسی و ڕۆحانی وەک دوو جەمسەری دوور لەیەک پێناسە بکەیت و هیچ بابەتێکی بنەڕەتیی پانتایی گشتی کوردستانی ڕۆژهەڵات ناتوانێت خۆی لە مەودایەک لەنیوان ئەو دوو جەمسەرەدا ببینێتەوە.\nئەم بابەتە تێمی سەرەکیی هەڵبژاردنە لە ئێمپراتووریەتی مۆدێڕنی فارس کە بە ناوی ئێران دەیناسین. ئێمپراتووریەتێک کە لە چوارچێوەی سنوورە جوگرافیەکانی‌دا شێرە و لە دەرەوەیاندا ڕێوی. بۆیە لە ڕاستی‌دا ئەوەی کە ئایا بەشداری کردن یان نەکردن لە هەڵبژاردندا کامیان بژاردەیەکی عەقڵانیە، زیاتر بۆ ئەوە دەگەڕێتەوە کە دەنگدەر چۆن خۆی پێناسە دەکات و خۆی لە کوێی سیستمی ئێمپراتووریی پارسیی سەردەمی نوێ دەبینێتەوە. بە زمانێکی تر، ئەگەر دەنگدەر پێی وایە کە کێشەکانی ئەو کێشەکانی پیاوێکی فارسە، ئەوا بژاردەی عەقڵانی بۆ ئەو بەشداری کردنە لە هەڵبژاردن. لەبەر ئەوەی ئەم سیستمە لە ڕاستی‌دا و بێ هێچ گومانێک لە سەر بنەمای سەروەری پیاوی فارس دامەزراوە و چاکسازی دەتوانێت نەتەنیا وەڵامدەری خواستەکانی پیاوی فارس بێت، بەڵکوو دەتوانێت گەرەنتی سەروەری و سەردەستیی مێژوویی ئەو بکات.\nبەڵام لە ڕاستی‌دا ئەگەر کەسێک خۆی وەکوو کوردێک، ژنێک، "ئێڵ جی بی تی کیو"، یان تورکێک پێناسە دەکات، ئەوا بەشداری لە هەڵبژاردن بە هیچ شێوە ناتوانێت بۆ ئەو دەنگدەرە بژاردەیەکی عەقڵانی بێت لەبەر ئەوەی هەڵبژاردن قەرارە ببێتە سەکۆیەک بۆ دەربڕینی جیاوازییەکانی نێوان گوتاری زاڵ و فەرمی لەو وڵاتەدا و قەرارە ببێتە هۆی چاکسازی و بەهێز کردنی ئەو پێکهاتەیە.\nبۆیە هەڵبژاردن لە سیستمی زاڵی ئەمڕۆی ئێراندا لە هەموو وڵاتدا خاوەنی یەک واتا نییە. دەسەڵات ئەمە باش دەزانێت بۆیە لە ڕاستی‌دا لە هەموو تەمەنی دژایەتی دوو باڵی سەرەکیی دەسەڵات لە ئێران، ئەو دژایەتییە لە کوردستان بە هێچ شێوە نەیتوانیوە ڕۆڵ بگێڕێت یان واتاساز بێت. لە چاو دەسەڵاتەوە ئەگەر دەنگدان بە ڕۆحانی یان خاتەمی یان تەنانەت مووسەوی لە کوردستان ببێتە هۆی ئەوەی کە باسە سەرەکییەکانی نێو کۆمەڵگای فارس و چەمکە بنەڕەتییەکانیان بگوازرێنەوە بۆ نێو کوردستان یان ببێتە هۆی ئەوە کە کۆمەڵگای کورد بەو چەمکانە و لە چوار چێوەی ئەو دووجەمسەرییەدا کێشەکانی خۆی واتا بکات، ئەوا سیستم براوەیە؛ ئیتر بۆی هیچ جیاوازییەک ناکات کە کامیەک لەو باڵانە لە کوردستان دەنگ دێنن سەرەڕای ئەوە دەنگی کوردستان لەبەر سیستمی دەنگدانێک کە لە ئێراندا هەیە هیچکات ناتوانێت چارەنوووسی هەڵبژاردن یەکلایی بکاتەوە.\nبۆ حیزبە سیاسییەکان و بزووتنەوە کۆمەڵایەتییەکان کێشەی دەنگ‌دان و دەنگ‌نەدان لە ئێراندا زیاتر لەوەی باسێکی ئێستێدلالی بێت و بابەتی باس و وتووێژ بێت، بابەتی تاکتیک و ئێستراتێژیە. بۆیە حیزبەکان و بزاڤە کۆمەڵایەتیەکان چەند وزە لەسەر وتووێژ و ئێستێدلال بۆ ئەو بابەتە تەرخان دەکەن، پێویستە زیاتر لەوەش هێز و توانای خۆیان بۆ پێش بردنی بەرنامەی خۆیان واتە بەشداری نەکردن بخەنە گەڕ. دیارە بوروکراسی کۆن و ناکارامەی حیزبی، هاوڕێ لەگەڵ کێشەی هەست بە بەرپرسایەتی نەکردن و خۆ لەقەرەی کار نەدان وەکوو کێشەیەکی کولتووری، بۆتە هۆی ئەوەی کە ئەگەر بمانەوێ لەو زەمینەیەدا کاریگەریی زیاترمان هەبێت، پێویستە وەکوو بزاڤێکی کۆمەڵایەتی بجووڵێینەوە. واتە ڕووی قسەی ئەم وتارە زیاتر لە هەرکەسێکە، بەرەو تەشکیلات، دۆستان و لایەنگرانی حیزبەکانی کوردستانی ڕۆژهەڵات بە تایبەت حیزبی دێموکراتی کوردستانی ئێران کە پێویستە لە قەوارەی بزاڤێکی کۆمەڵایەتی لە سەرانسەری کوردستاندا بجووڵێنەوە و بێ ئەوەی خۆیان تێکەڵ بە باسی تاقەت پڕووکێن، سواو و وزە سووتێن بکەن، هەوڵ بدەن بە کردەوە هاوسێ، دۆست و خزم و کەسوکاری خۆیان بە جیددی بۆ بەشداری نەکردن لە هەڵبژاردندا هان بدەن.


میسی شەشەم باڵاندۆری بەدەست هێنا\nلە هۆڵی شاتلیێ لە پاریس، رێوڕەسمی خەڵاتەکانی باڵۆندۆر بە بەشداری چەندین ئەستێرەی گەورەی جیهان بەڕێوەچوو، لە گرنگترین بۆنەی ئاهەنگەکەدا لیۆنێل مێسی ئەرجەنتینی بووە براوەی خەڵاتی باڵۆندۆری پیاوان و بەسەر ڤێرجل ڤان دایک و محەممەد سەڵاحدا سەرکەوت.\nلە ئاهەنگەکەدا کریستیانۆ رۆناڵدۆی پۆرتوگالی ئامادەنەبوو، کە بەهەمان شێوەی رێوڕەسمی خەڵاتەکانی زەبێست دوای ئەوەی پێیانگوتبوو کە ناوی لە سێ بەربژێرەکەی کۆتایی نییە.\nسەرەتای ئاهەنگەکە بەوە دەستیپێکرد کە هەرسێ براوەکەی ساڵی رابردووی باڵۆندۆر، لەسەر ئاستی پیاوان، لاوان و ئافرەتان ( لوکا مۆدریچ، کیلیان ئێمباپێ و ئادا هێگەربێرگ) هاتنەسەر ستەیج و هەریەکەیان گوتارێکیان پێشکەشکرد.\nباڵۆن دۆری 2019:-\nلیۆنێل مێسی دوای ئەوەی لەگەڵ یانەی بارسێلۆنا بووە پاڵەوانی لالیگا، نازناوی پیچیچی بەدەستهێنا و نازناوی پێڵاوی زێڕینیشی وەک گۆڵکەری پێنچ خولە گەورەکەی ئەوروپای بردەوە، لە رووی تاکەەکسییەوە ئاستێکی بێوێنەی هەبوو، لە زۆربەی یارییەکان هۆکاری سەرکەوتنی یانەکەی بوو.\nمێسی لە ساڵی 2019\nلێدوانی مێسی دوای وەرگرتنی خەڵاتەکە: سوپاس بۆ هەمووتان، سوپاس بۆ ئەوانەی دەنگیان بەمندا، ئەم ساتە وەسف ناکرێت، بیرمدێتەوە کە بەر لە 10 ساڵ لە پاریس ئەم خەڵاتەم بردەوە، ئێستاش لەهەمان شوێن هەمان خەڵات دەبەمەوە.\nمێسی: پێش 10 ساڵ لەگەڵ سێ براکەمدا هاتم بۆ پاریس، ئەمڕۆ شەشەم نازناوم بردەوە و ساتێکی زۆر تایبەتە لە ژیانمدا و لە ژیانی تاکەکەسیشمدا، من لە خەونەکانم ناوەستم و بەردەوام دەبم گەشەسەندن و باشتربوون.


( واجبیه‌تی به‌خێوكردنی خێزان و منداڵ له‌سه‌ر مێرد ) :: ماڵپه‌ڕی فه‌رمووده\n( واجبیه‌تی به‌خێوكردنی خێزان و منداڵ له‌سه‌ر مێرد )\n_ عَنْ عَائِشَةَ – رضي الله عنها – قالت : ( أَنَّ هِنْدَ بِنْتَ عُتْبَةَ ، قَالَتْ : يَا رَسُولَ اللَّهِ إِنَّ أَبَا سُفْيَانَ رَجُلٌ شَحِيحٌ وَلَيْسَ يُعْطِينِي مَا يَكْفِينِي وَوَلَدِي ، إِلَّا مَا أَخَذْتُ مِنْهُ وَهُوَ لاَ يَعْلَمُ ، فَقَالَ : ( خُذِي مَا يَكْفِيكِ وَوَلَدَكِ ، بِالْمَعْرُوف ) . متفق عليه.\nواته : له عائیشه‌وه - ره‌زای خوای لێبێت – فه‌رمووی : هیندی كچی عوتبه وتی : ئه‌ی پێغه‌مبه‌ری خوا ( صلی الله علیه وسلم ) ئه‌بو سوفیان پێاوێكی ره‌زیله ئه‌وه‌نده‌م پاره پێ نادات كه به‌شی خۆم و منداڵه‌كه‌م بكات ؛ ئیلا ئه‌گه‌ر به‌بێ ئاگایی ئه‌و پاره ببه‌م و مه‌سره‌فی خۆم و منداڵه‌كه‌می پێ بكه‌م ؛ پێغه‌مبه‌ری خوا ( صلی الله علیه وسلم ) پێی فه‌رموو : ماڵه‌كه‌ی به‌چاكه سه‌رف بكه به ئه‌ندازه‌ی پێویستی خۆت و منداڵه‌كه‌ت .\n_ ئه‌م فه‌رمووده‌یه به‌ڵگه‌یه كه له‌سه‌ر پیاو واجبه مه‌سره‌فی خێزان و منداڵه‌كانی بكات له‌رووی خواردن و خواردنه‌وه و جل و به‌رگ و شوێنی مانه‌وه و چاره‌سه‌ركردنی نه‌خۆشی و پێداویستیه‌كانی خوێندن و باقی ئه‌و شتانه‌ی پێویستیانه و له‌سنووری شه‌رعدایه .\nبەش: پەروەردە و خێزان سەردان: ٣٥


کارمەندە هونەرییەکان بنکەی منارەی حەدبای موسڵ پته‌ودەکەن، کە داعش لە 2017 تەقاندیەوە، لە وێنەیەکدا کە 4 شوبات گیراوە. [خاوەنی وێنە: حکومەتی عێراق]\nکاری نۆژەنکردنەوە و چاککردنەوە بەردەوامە لە چەندین پێگەی شوێنەواری پارێزگای نەینەوا، سەرەڕای هەندێك دواکەوتن کە بەهۆی پەتای ڤایرۆسی نوێی کۆرۆناوە (کۆڤید-19) دروستبوون، بەرپرسانی عێراق وتیان.\nكارمه‌ندێكی بەڕێوبەرێتی شوێنەوار و میراتی نەینەوا، موسعەب محەمەد وتی کاری چاککردنەوە دوای ئەوە دەستیپێکرد کە رێکخراوی "دەوڵەتی ئیسلامی" (داعش) نزیکەی سێ ساڵ لەمەوبەر لە نەینەوا دەرکرا.\nبە دیارونای وت کار بەردەوامە لەژێر رێنمایی و سەرپەرشتی بەڕێوبەرێتی گشتی شوێنەوار و میراتی وەزارەتی کلتوردا.\nوتی: "سەرەتا، لیژنەی پشکنینمان دانا بە ئامانجی بە بەڵگەنامەکردن و خەمڵاندنی ئاستی زیانه‌كان له شوێنە مێژووییەکان و پارێزگای نەینەوادا بەگشتی."\nکارمەندێکی هونەریی مزگەوتی ئاغوات لە موسڵی کۆن چاکدەکاتەوە لە 31 ئایار. مزگەوتەکە، کە دەگەڕێتەوە بۆ سەدەی 18 لەلایەن داعشەوە روخێنرا. [خاوەنی وێنە: یونێسکۆ]\nوتیشی: "راپۆرتی ته‌كنیكیی درێژ ئامادەکران بۆ خەمڵاندنی ئاستی وێرانكارییه‌كان." ئاماژەیکرد بەوەش كه زۆرینەی پێگە مێژوویی یان شوێنەوارەکان رادەیەك لە زیانیان پێگەیشتووە.\nوتی لە هەندێك دۆخی وەك شاری نەمرود و موسڵی کۆن، زیانەکە بەرفراوانە و ئاستی زیانه‌كانی بە له‌سه‌دا 90 خەمڵاند.\nوتی بەڕێوبەرێتیەکانی عێراق لەگەڵ هاوبەشەکانیان لە کۆمەڵگەی نێودەوڵەتی و بەخشەرەکان هەماهەنگییان کردووە کە یارمەتی دەدەن بۆ چاککردنەوەی پێگەکان و لەگەڵ یونیسکۆ دەستیانکردووە بە پرۆژەی "بوژاندنەوەی رۆحی موسڵ" لە شوباتی 2018.\nئەو پرۆژە 50 ملیۆن دۆلارییە، کە لەلایەن ئیماراتەوە پشتیوانی دارایی دەکرێت، بنیاتنانەوەی سێ پێگەی شوێنەواریی سەرەکی له‌خۆده‌گرێت لە خۆرئاوای موسڵ: مزگەوتی نوری و منارەكه‌ی، حەدبا (پشتکووڕ) و کەنیسەکانی ساعە و تاهیرە.\nسەرەڕای دواکەوتن کار بەردەوامە\nمحەمەد وتی تیمە تایبەتمەندەکان لە تشرینی یەکەمەوە کاردەکەن بۆ چاککردنەوەی شوێنەوارە مێژوویەکانی موسڵ.\nوتی: "سەرەتا پێگەکان لە تەقەمەنی و داروپەردوو پاککرانەوە و دواتر بناغەی پێگە روخێنراوەکان چاککرانەوە."\nوتیشی: "کارەکە پڕوكێنه‌ره، بەتایبەتی مزگەوتی نوری، بەڵام بەردەوامە سەرەڕای پەتا جیهانیەکە و دەمانەوێت پێشڕەوی زیاتریش بەدەستبهێنین."\nهەوڵە هاوتەریبکان بەردەوامن لەگەڵ هاوبەشە نێودەوڵەتیەکان بۆ بنیاتنانەوە و چاککردنەوەی ئه‌و خانووانەی میراتی نیشتمانین و بازاڕە مێژووییەکان لە موسڵی کۆن، لەگەڵ مزگەوتەکانی ئاغوات و پاشا و شوێنەکانی دیکەی خواپه‌رستی.\nوتی تیمەكانی شوێنەواریی عێراق هه‌ڵكۆڵینیش ده‌كه‌ن لە شاری کۆنی نەینەوا و لە تەل نەبی یونس [پەیامبەر یونس] بە بەشداریی تیمەكانی شوێنەوارناسی ئەڵمانیا و ئیتالیا.\nبەرپرسان بەهیوان ئەو پرۆژانەی بەهۆی پەتا جیهانیەکەوە دواخراون، دەستبەکار بکەنەوە.\nبەڕێوبەری لێکۆڵینەوەی شوێنەوارناسی له نەینەوا، عەلی حازم زەنون وتی بۆ هەندێك پرۆژە، لەنێویاندا بنیاتنانه‌وه‌ی مۆزەخانەی موسڵ، "لەگەڵ هاوبەشە فەرەنسیەکانمان و دەزگای ئه‌لیف هاریکاریمان کردووە".\nبە دیارونای وت: "بەڵام پرۆژەکە راوەستابوو بەهۆی ڤایرۆسی کۆرۆناوە."\nوتی جگه لە مۆزەخانەکە، عێراق ئامادەکاریدەکات بۆ چاککردنەوەی شاری حەزەر -- کە پێگەیەکی شوێنەواریی گرنگه و هەندێك زیانی بەهۆی کەشوهەوا و نەبوونی گرنگیپێدانەوە بەرکەوتووە.\nوتی تیمێکی ئیتالی لە شوباتدا سەردانی پێگەکانی کرد و خەمڵاندنێکی دوو هەفتەیی ئەنجامدا. خشتە دانرا بۆ چاککردنەوەی لاوەکی، بەڵام جێبەجێکردنی قۆناغ و پرۆژەکان دەستیانپێنەکرد بەهۆی پەتاكه‌وه.\nزەنون وتی: "لای خۆمانەوە، ئامادەین بۆ دەستپێکردنەوە هەرکات شتەکان ئاساییبوونەوە و بەهیواین ئەمە بەزوویی رووبدات."\nپاراستنی میراتی کلتوریی عێراق\nزەنون وتی نەینەوا شوێنی زیاد لە 1,600 شوێنەواری دێرینە.\nبەرچاوترینیان شارە دێرینەکانی حەزەر، نەمرود، خورساباد و نەینەوان، بە پێنج دەروازە دێرینەکەیەوە (ئەدەد، ماشکی، نیرکاڵ، شەمەش و هەلسی) و دیوارە 12 کیلۆمەتریەکەیەوە.\nزەنون وتی هەروەها قەڵاکانی باشتابیا و تەل قۆینجەق هەن، لەنێو زۆر شوێنەواری دیکەدا، کە لەمڕۆدا پێویستیان بە بنیاتنانەوە و چاککردنەوەیە.\nمامۆستای شوێنەوارناسی لە زانکۆی موسڵ، ئەحمەد قاسم جومعە وتی: "داعش هەوڵیدا مێژوویه‌ك و شارستانیەتێك بە رەگی هەزاران ساڵەوە بسڕێتەوە."\nبە دیارونای وت: "هەوڵیاندا زۆر شاری مێژوویی و قەڵا، باڵەخانەی دێرین لە نەینەوا بڕوخێنن و بیکەنە داروپەردوو."\nزەنون داعشی تۆمەتبارکرد بە لەخۆگرتنی "ئایدۆلۆژیایەکی تیرۆریستی تووندرەو کە باوەڕی بە بەهای مێژوویی ئەم پێگانە و میراتی دوورمەودای مرۆیی نییە کە نوێنەرایەتی دەکەن".\nجومعە وتی: "هەوڵە نیشتمانی و نێودەوڵەتیەکان لەئێستادا تەرکیزیان لەسەر ئەم میراتەیە و ئەوەی چۆن بیپارێزن، سەرەڕای کۆتوبەندەکانی سەر رێگەکە."\nوتیشی بەهیوایە چاککردنەوەی پێگە شوێنەواری و کەلەپورییەکان بەشێوەیەکی بەرچاو دەرفەتی گێڕانه‌وه‌ی سەرنجڕاکێشیی کلتوری موسڵ زیاتربکەن.


ئاژانسی ده نگو باسی کوردستان: چەند ڕۆژێک بەر لەئێستا دوای ئەوەی تورکیا بەتەواوەتی نائومێدبو لە داگیرکردنی ڕۆژاوای کوردستان، هەواڵێکم بەرچاوکەوت کە حکومەتەکەی ئەردۆغان ئەیەوێ لەگەڵ پەکەکە وتوێژ دەستپێبکات بەبێ ئەوەی بەڕێز ئۆجەلان هیچ ڕۆڵێکی هەبێ و نابێت پرسی پێبکرێت. هەر لەهەمان سەرچاوەی هەواڵدا ئەوە وترابوو کە پەکەکەش مەرجی ئەوەیە ئەبێ وەک لایەنێکی سەرەکی و بڕیاردەر وتوێژ لەگەڵ ڕێزدار ئۆجەلاندا دەسپێبکرێت ئەوسا پەکەکەش بەفەرمی ئەو دانوسانەی قبوڵە. پێئەچێت ئەم چاوپێکەوتنەی محەمەد ئۆجەلان لەگەڵ ڕێزدار ئاپۆدا سەرەتای قۆناغێکی نوێی وتوێژبێت....\nچەند ڕۆژێک بەر لەئێستا دوای ئەوەی تورکیا بەتەواوەتی نائومێدبو لە داگیرکردنی ڕۆژاوای کوردستان، هەواڵێکم بەرچاوکەوت کە حکومەتەکەی ئەردۆغان ئەیەوێ لەگەڵ پەکەکە وتوێژ دەستپێبکات بەبێ ئەوەی بەڕێز ئۆجەلان هیچ ڕۆڵێکی هەبێ و نابێت پرسی پێبکرێت. هەر لەهەمان سەرچاوەی هەواڵدا ئەوە وترابوو کە پەکەکەش مەرجی ئەوەیە ئەبێ وەک لایەنێکی سەرەکی و بڕیاردەر وتوێژ لەگەڵ ڕێزدار ئۆجەلاندا دەسپێبکرێت ئەوسا پەکەکەش بەفەرمی ئەو دانوسانەی قبوڵە. پێئەچێت ئەم چاوپێکەوتنەی محەمەد ئۆجەلان لەگەڵ ڕێزدار ئاپۆدا سەرەتای قۆناغێکی نوێی وتوێژبێت....\nچەند ڕۆژێک بەر لەئێستا دوای ئەوەی تورکیا بەتەواوەتی نائومێدبو لە داگیرکردنی ڕۆژاوای کوردستان، هەواڵێکم بەرچاوکەوت کە حکومەتەکەی ئەردۆغان ئەیەوێ لەگەڵ پەکەکە وتوێژ دەستپێبکات بەبێ ئەوەی بەڕێز ئۆجەلان هیچ ڕۆڵێکی هەبێ و نابێت پرسی پێبکرێت.\nهەر لەهەمان سەرچاوەی هەواڵدا ئەوە وترابوو کە پەکەکەش مەرجی ئەوەیە ئەبێ وەک لایەنێکی سەرەکی و بڕیاردەر وتوێژ لەگەڵ ڕێزدار ئۆجەلاندا دەسپێبکرێت ئەوسا پەکەکەش بەفەرمی ئەو دانوسانەی قبوڵە.پێئەچێت ئەم چاوپێکەوتنەی محەمەد ئۆجەلان لەگەڵ ڕێزدار ئاپۆدا سەرەتای قۆناغێکی نوێی وتوێژبێت....\nله لایه‌ن ئاژانسی ده نگو باسی کوردستان ajansknews kl. ۱۰/۲۹/۱۳۹۷ ۰۷:۳۸:۰۰ قبل‌ازظهر


تونس دەڵێت لەوەتای خۆپـیشاندانەکان دەسـتیانپـێکردووە نزیکەی 780 کەس دەسـتگیرکراون\nوەزارەتی ناوخۆی تونس دەڵێت نزیکەی 780 کەس دەسـتگیرکراون لەوەتای لە ڕۆژی دووشەممەوە خۆپـیشاندانە ناڕەزایـیەکان لە دژی حکومەت دەسـتیانپـێکردووە.\nخەلیفە ئەلشەیبانی گوتەبێژی وەزارەتەکە ئەمڕۆ هەینی ئەم ژمارەیەی بۆ ڕادیۆیەکی وڵاتەکەی پشـتڕاستکردەوە و گوتی لە نێو ئەو دەسـتگیرکراوانە 151 کەسیان دەستیان هەبووە لە کاری توندوتیژی.\nگوتیشی شەوی پـێنجشەممە توندوتیژی لە وڵاتەکە ڕوویان نەداوە و تەنیا چەند پـێکدادنێکی سووک لە نێوان گەنجان و هێزەکانی پـۆلیس بوون.\nلە لایەکی دیکە ڕێکخراوی نێودەوڵەتی ئەمنستی داوای لە دەسەڵاتدارانی تونس کرد هێز لە بەرامبەر خۆپـیشاندەران بەکارنەهێنن و وازبێنن لە پەنابردنە بەر ترساندن و تۆقاندن لە دژی خۆپـیشاندەرانی ئاشتیخواز. داواشی لە هێزەکانی ئاسایش کرد تەنیا لە کاتی زۆر پـێویستدا پەنا بۆ بەکارهێنانی هێز بەرن.\nبەیانی ئەمڕۆش دەیان لە ئەندامانی بەرەی میلـلی ئۆپـۆزسیۆن لە بەردەم دادگای شاری قفسە لە باشوری وڵاتەکە گردبوونەوە بۆ دەربڕینی ناڕەزایی لە بەرامبەر دەسـتگیرکردنی بەرپـرسەکانیان لە شارەکە بە تۆمەتی هاندانی خەڵکی بۆ ئاژاوەگێڕی.\nجێی ئاماژەیە تونس بە قەیرانێکی ئابوری سەختدا تێپەڕدەبێت و کەوتووەتە ژێر قەرزێکی زۆری نێودەوڵەتیـیەوە، بۆیە لە 1ی مانگی یەکی ئەمساڵەوە حکومەتی تونس بڕیاری داوە نرخی بەنزین و هەندێک کاڵا بەرزبکاتەوە و لەگەڵیدا باج لەسەر ئۆتۆمبیل و پەیوەندیـیەکان تەلەفون و ئنتەرنێت زیادبکات، ئەمەش ناڕەزایی لێکەوتووەتەوە.


زایینی: ١٠-١٢-٢٠١٢ - هەتاوی: ١٣٩١/٠٩/٢٠ - ١٢:٣٢ تاران قه‌باره‌ی فۆنت:\nکوردستان میدیا: لە شاری بۆکان بە بڵاوکردنەوەی تراکت، پوستێر و CD لە چەندین شوێنی شار، رۆژی ٢٦ی سەرماوەزیان بەرز نرخاند.\nبەپێی هەواڵی گەیشتوو بە ماڵپەڕی کوردستان میدیا، زانستگای پەیام نوور، زانستگای ئازاد، قوتابخانەکانی ئیستقلال، علم و سەنعەت، مفتح، خومەینی، ٣ی خورداد، ئەندیشەی کچان و سعادتی کچان ئەو شوێنانە بوون کە چاڵاکی تەبلیغییان تێدا بەڕێوە چووە.\nهەروەها ئەندامانی حیزبی دێمۆکرات لە مەیدانی فوتباڵ و کۆلانەکانی، ئیدارەی ئامووزش و پەروەرش، کتێبخانەی مامۆستا حەقیقی، کۆڵانەکانی سینما وحدتیش، چالاکیی تەبلیغییان بەڕێوە بردووە.\nرێکەوتی ١٩ی سەرماوەزیش ئەندامان و لایەنگرانی حیزبی دێمۆکراتی کوردستانی ئێران، لە شەهرەکی ئیسلام ئابادی ورمێ و ئاواییەکانی مەریوان بە بۆنەی رۆژی ٢٦ی سەرماوەز رۆژی پێشمەرگەی کوردستان، چالاکی تەبلیغییان بەڕێوە بردبوو.


مه‌حمود عوسمان سیاسه‌تمه‌دارى كورد بۆ ئاژانس: كورد ناكۆكییه‌كانى خۆى بۆ چاك ناكرێت، بۆیه ناتوانێت ناكۆكیى لایه‌نى تر بقۆزێته‌وه |\nHome چاوپێکەوتن مه‌حمود عوسمان سیاسه‌تمه‌دارى كورد بۆ ئاژانس: كورد ناكۆكییه‌كانى خۆى بۆ چاك ناكرێت، بۆیه ناتوانێت ناكۆكیى لایه‌نى تر بقۆزێته‌وه\nكورد پێش ڕیفراندۆم به‌هێزتر بوو\nمه‌حمود عوسمان سیاسه‌تمه‌دارى كورد و په‌رله‌مانتارى دوو خولى ڕابردووترى په‌رله‌مانى عێراق جه‌خت له‌وه ده‌كاته‌وه كه له به‌رژوه‌ندیى كورد نییه بچێته ناو یه‌كێك له دوو به‌ره شیعه‌كه‌وه بۆ پێكهێنانى حكومه‌تى نوێى عێراقى و ده‌شڵێت: «كورد ناكۆكییه‌كانى خۆى بۆ چاك ناكرێت، بۆیه ناتوانێت ناكۆكیى لایه‌نى تر بقۆزێته‌وه«.\nمه‌حمود عوسمان له چاوپێكه‌وتنێكى «ئاژانس»دا باس له‌وه ده‌كات كه بۆ كورد باشتره پۆستى وه‌زاره‌تى دارایی و نه‌وت وه‌ربگرێت نه‌ك ده‌ره‌وه و پۆستى سه‌رۆكى په‌رله‌مانیشی له سه‌رۆکكۆمار پێ باشتره و ده‌شڵێت: «نابێت له گفتوگۆكانى پێكهێنانى حكومه‌تدا كورد باسی كارتى جیابوونه‌وه بكات.»\nئاژانس: سه‌ره‌تا له‌وه‌وه ده‌ست پێ ده‌كه‌ین كه پێشبینیت چییه بۆ پێكهێنانى حكومه‌تى نوێی عێراق؟\nمه‌حمود عوسمان: دوو كوتله گه‌وره‌كه ڕێك ده‌كه‌ون مومكینه هه‌ندێك هێزیش ببنه ئۆپۆزسیۆن، هێشتا زووشه له‌به‌ر ئه‌وه‌ى ده‌بێت سه‌رۆككۆمار دابنرێت ئه‌وكات سه‌رۆكوه‌زیران ته‌كلیف بكرێت بۆ پێكهێنانى حكومه‌ت، هه‌ندێك له‌گه‌ڵى ده‌بن هه‌ندێكیش ده‌بنه ئۆپۆزسیۆن.\nئاژانس: پێشبینى ده‌كرێت حكومه‌تى ئه‌مجاره زۆر فشه‌ڵ بێت و زوو لێك بترازێت به هۆى په‌یوه‌ندیى خراپى نێوان لایه‌نه شیعه‌كانەوە؟\nمەحمود عوسمان: به ته‌ئكید مه‌شاكیلى زۆر ئه‌بێت، ئه‌گه‌ر لایه‌نه‌كان هاوكاریى یه‌كترى بكه‌ن مه‌سڵه‌حه‌تى گشتى بخه‌نه پێش به‌رژه‌وه‌ندییه تایبه‌تییه‌كانه‌وه ده‌توانن هه‌ندێك شت بكه‌ن له پێشوو باشتر بێت.\nئاژانس: كورد باشترە له‌گه‌ڵ كێ هاوپه‌یمان بێت، نورى مالكى، حه‌یده‌ر عه‌بادى، ڕه‌وتى سه‌در، هادى عامرى؟\nمه‌حمود عوسمان: كورد چی لایه‌نێك زیاتر به ده‌م داواكارییه‌كانییه‌وه بێت و به‌رنامه‌كه‌ى قبووڵ بكات و كێشه‌كانى بۆ چاره‌سه‌ر بكات، حه‌تمه‌ن ده‌بێت له‌وه‌وه نزیكتر بێت، ئه‌بێت به‌رژه‌وه‌ندیى كورد پێوه‌رى نزیكبوونه‌وه‌یان بێت له لایه‌نه‌كان.\nئاژانس: ئه‌مجاره كورد بێهێزتر نه‌بووه لە جارانى پێشوو؟\nمەحمود عوسمان: خۆى به ژماره وه‌كو پێشوون به‌ڵام یه‌كگرتوو نین و به یه‌كه‌وه نین، به‌و شێوه‌یه لاوازتر ده‌بن.\nئاژانس: كورد بۆچی نه‌یتوانى ناكۆكیى نێوان شیعه‌كان بقۆزێته‌وه؟ ترسا له‌وه‌ى كاردانه‌وه‌یان به‌رامبه‌رى هه‌بێت ئه‌گه‌ر بچێته یه‌كێك له دوو به‌ره شیعه‌كه‌وە؟\nمەحمود عوسمان: كورد ناكۆكییه‌كانى خۆى بۆ چاك ناكرێت بۆیه ناتوانێت ناكۆكیى لایه‌نى تر بقۆزێته‌وه، ناكۆكیى لایه‌نه شیعه‌كان كاتییه و به‌رده‌وام نابێت، هه‌ر ڕێك ده‌كه‌ون له‌نێو خۆیاندا.\nئاژانس: كورد زیان ناكات له‌وه‌ى ناچێته هیچ به‌ره‌یه‌كه‌وه، یان پێچه‌وانه‌كه‌ى ڕاسته كه ئێستا دووره‌په‌رێزه؟\nمەحمود عوسمان: كورد له به‌رژه‌وه‌ندیى نییه بچێته به‌ره‌یه‌كه‌وه له‌به‌ر ئه‌وه‌ى بچێته هه‌ر به‌ره‌یه‌كه‌وه لاكه‌ى تر دژی ده‌بێت، كوردیش پێویستى به هه‌موو لایه‌نه‌كانه له‌به‌ر ئه‌وه‌ى پێویست ناكات بچێنه ناو هیچ لایه‌كیانه‌وه، به‌ڵام له هه‌مان كاتدا ئه‌گه‌ر هه‌ر دوو به‌ره مانه‌وه ئه‌وكات به پێى به‌رژه‌وه‌ندیى خۆى كام به‌ره‌یان زیاتر به داواكارییه‌كانى كورد ڕازى بوو هاته پێشه‌وه كوردیش ده‌بێت زیاتر لێى بچێته پێشه‌وه.\nئاژانس: چاوه‌ڕوان ده‌كرێت شیعه‌كان به مه‌رج و داواكاریی كورد قایل بن؟\nمەحمود عوسمان: ئه‌و داوایانه‌ى كورد هه‌یه‌تى جیاوازه، ئه‌وانیش بۆچوونى خۆیان هه‌یه له‌سه‌ر كه‌ركوك و سنوورى هه‌رێم و پێشمه‌رگه و نه‌وت و غاز، ئه‌بێت كورد هه‌وڵ بدات زۆرترین داواكاریى جێبه‌جێ بكرێت، به‌ڵام ئه‌گه‌ر به ده‌ست ئه‌وان بێت زۆر نایه‌نه پێشه‌وه بۆ جێبه‌جێكردنى داواكارییه‌كان، ئه‌وان به شێوه‌یه‌ك و كورد به شێوه‌یه‌ك سه‌یرى وه‌زعه‌كه ده‌كەن، هه‌ریه‌كه و بیروڕاى خۆى هه‌یه.\nئاژانس: پێتان وایه پێگه‌ى كورد له به‌غدا وه‌كو ساڵانى پێش بڕینى به‌شه‌بودجه‌ى هه‌رێمى لێ ببێته‌وه، به‌تایبه‌تى له پێدانى به‌شه‌بودجه‌ى عێراق به هه‌رێم؟\nمەحمود عوسمان: ئه‌بێت هه‌وڵى ده‌ستكه‌وتى زیاتر بدرێت، هێشتا نازانرێت ئیشه‌كان چۆن ده‌ڕۆن و ده‌بێت چاوه‌ڕێ بكه‌ین.\nئاژانس: ده‌وترێت شكستى ڕیفراندۆم و ئه‌و ڕووداوانه‌ى له دواى ڕیفراندۆم ڕووی دا وای كرد كورد له پێكهێنانى حكومه‌تى نوێى عێراق بێهێز بێت و كارتى له ده‌ستدا نه‌ماوه؟\nمەحمود عوسمان: كارتى هه‌ر هه‌یه، كوردیش میلله‌تێكه تواناى خۆى هه‌یه و فاكته‌رێكى گرنگه له عێراقدا، به‌ڵام به دڵنیاییه‌وه پێش ڕیفراندۆم به‌هێزتر بوو له وه‌زعى پاش ڕێفراندۆم، كه ناوچه‌یه‌كى زۆرى له ده‌ستدا، كێشه‌یه‌كى زۆرى بۆ درووست بوو، له‌گه‌ڵ ئه‌وه‌شدا كارتى خۆى هه‌یه ئه‌گه‌ر یه‌كگرتوو بن و یه‌كده‌نگ بن وه‌زعیان باشه.\nئاژانس: چیتر كورد ده‌توانێت كارتى جیابوونه‌وه بۆ پێكهێنه‌رانى حكومه‌تى نوێى عێراق به‌كار بێنێت بۆ ئه‌وه‌ى داواكارییه‌كانى جێبه‌جێ بكه‌ن؟\nمەحمود عوسمان: نا كارتى جیابوونه‌وه نابێت هه‌رباسی بكات و جیابوونه‌وه بۆ كورد مه‌منووعه، وه‌زعى جوگرافی و نێونه‌وته‌وه‌یى به شێوه‌یه‌كه كه‌س مه‌جالى جیابوونه‌وه‌ى كورد نادات، بینیمان له ڕیفراندۆمدا چی بوو، نابێت ئه‌وه به‌كار بهێنێت، خه‌ڵكیش ده‌زانێت ڕاست نییه و ناشكرێت له‌به‌ر ئه‌وه‌ى به‌كارى بهێنن هیچ حسابێكیان بۆ ناكرێت.\nئاژانس: هه‌ست ده‌كه‌یت یه‌كێتیى و پارتى ته‌بابن له چوون بۆ به‌غدا و دانوستانه‌كانیان، یان كێشه‌ى دابه‌شكردنى پۆسته‌كان له نێوانیاندا ناكۆكیى درووست كردووه؟\nمەحمود عوسمان: نازانم ئه‌وه له خۆیان بپرسه، مه‌علوماتم نییه.\nئاژانس: ئه‌گه‌ر لایه‌نه‌كانى تر له‌گه‌ڵیان نه‌چن بۆ به‌غدا كورد بێهێز نابێت؟\nمەحمود عوسمان: له‌وێ هه‌ڵوێستیان وه‌كو یه‌ك بێت باشه.\nئاژانس: بۆ كورد باشتره له به‌غدا كام وه‌زاره‌ت وه‌ربگرێت؟\nمەحمود عوسمان: دارایى و نه‌وت ئه‌و دوو وه‌زاره‌ته باشه كورد وه‌رى بگرێت.\nئاژانس: به‌ڵام پێشتر وه‌زاره‌تى دارایى و ده‌ره‌وه‌ى هه‌بوو، ده‌وترێت هیچیان سوودى نه‌بووه بۆ هه‌رێم؟\nمەحمود عوسمان: هه‌ریه‌كه و سوودى خۆى هه‌یه به‌ڵام دارایى له ده‌ره‌وه باشتره، ده‌ره‌وه هیچ سوودى نییه، نه‌وتیش باشه ئه‌گه‌ر بدرێت به كورد.\nئاژانس: كورد چۆن ده‌توانێت مامه‌ڵه له‌گه‌ڵ ململانێى نێوان ئه‌مه‌ریكا و ئێراندا بكات له عێراقدا؟ بچێته به‌ره‌یه‌كیانه‌وه یان چی بكات؟\nمەحمود عوسمان: كورد پێش هه‌موو شتێك یه‌كگرتوو و یه‌ك ڕه‌ئی هه‌بێت نه‌ك حیزبێك به لاى ئێران و حیزبێت به‌لاى ئه‌مه‌ریكادا، به پێى به‌رژه‌وه‌ندیى خۆیان ڕه‌فتار بكه‌ن و باڵانسێكیش ڕاگرن له نێوان ئه‌و دوو ده‌وڵه‌ته‌دا، نه ده‌توانن به ته‌واوى له‌گه‌ڵ ئه‌مه‌ریكا بن چونكه ئێران ده‌توانێت زۆر زه‌ره‌ریان لێ بدات، نه ده‌شتوانن له‌گه‌ڵ ئیران بڕۆن له‌به‌ر ئه‌وه‌ى ئه‌مه‌ریكا زیانیان لێ ده‌دات، به‌ڵام ئه‌توانن په‌یوندییان له‌گه‌ڵ هه‌ردوولادا هه‌بێت، ساخكردنه‌وه‌یان به هه‌رلایه‌كدا به‌تایبه‌تى گره‌نتییه‌ك بۆ ئایینده‌یان نییه و كارێكى هه‌ڵه‌یه.\nئاژانس: پێت وایه ئه‌مجاره ده‌ستى ئه‌مه‌ریكا یان ئێران له حكومه‌تى نوێى عێراقدا زیاتر ده‌بێت؟\nمەحمود عوسمان: ده‌ستى ئێران زیاتره به هه‌ڵبژاردنى سه‌رۆكى په‌رله‌ماندا ده‌ركه‌وت ئه‌وه‌ى بوو به سه‌رۆكى په‌رله‌مان پشتیوانى له لایه‌ن كوتله‌ى عامرى و مالكییه‌وه هه‌بوو ئه‌وانیش له‌گه‌ڵ ئێرانن.\nئاژانس: باشتر نه‌بووه ناوه‌ندێكى توێژینه‌وه له هه‌رێمى كوردستاندا هه‌بوایه داواى هاوكاریى لێ بكرایه وه‌كو توێژینه‌وه، بۆ ئه‌وه‌ى بزانرێت له به‌غدا هاوپه‌یمانى له‌گه‌ڵ كێ بكرێت؟\nمەحمود عوسمان: حزبه‌كان بڕوایان به‌و شتانه نییه هه‌ر حزبه و خه‌ریكى خۆیه‌تى نه بڕوایان به ڕاوێژ هه‌یه نه ناوه‌ندى توێژینه‌وه‌یان هه‌بێت، حساب بۆ كه‌سی تر ناكه‌ن، ئه‌وه زۆر باش ده‌بوو ناوه‌ندێك هه‌بوایه به‌ڵام ئه‌م حزبانه بڕوایان پێى نییه.\nئاژانس: ئه‌ى باشتر نه‌بوو له په‌رله‌مانى كوردستانه‌وه بڕیار له‌سه‌ر پڕۆژه‌یه‌ك بدرایه بۆ وه‌فدى دانوستانكارى كورد له به‌غدا بۆ پرسی چۆنێتیى به‌شداریكردن و پێكهێنانى حكومه‌ت؟\nمه‌حمود عوسمان: ئه‌وه باشتر بوو به‌ڵام بڕوایان به په‌رله‌مانه‌كه‌ش نییه، ئه‌گه‌ر بڕوایان به په‌رله‌مان هه‌بوایه سه‌رۆكى حیزبه‌كان ده‌چوونه په‌رله‌مان، چونكه له دنیادا ده‌ڵێن سیستمى په‌رله‌مانى سه‌رۆكى حزبه‌كان و مه‌كته‌ب سیاسییه‌كان و بڕیار به‌ده‌سته‌كان له‌ناو په‌رله‌مانن، به‌ڵام ئه‌مانه‌ى ئێمه په‌رله‌مانیان پێ كه‌مه بۆیه په‌رله‌مان ده‌ورێكى لاوه‌كیى هه‌یه.\nئاژانس: بوو‌نى دوو كاندیدى كورد بۆ پۆستى جێگرى سه‌رۆكى په‌ڕله‌مان و نه‌بوونى ڕێككه‌وتنى پێشوه‌خته له‌نێو لایه‌نه كوردییه‌كاندا په‌رته‌وازییه‌ك به كورده‌وه ده‌رده‌خات، ئه‌وه كاریگه‌ریى ده‌بێت له‌سه‌ر ئایینده‌ى نێوان لایه‌نه كوردییه‌كان؟\nمه‌حمود عوسمان: كاریگه‌ریى هه‌یه به‌ڵام تا چه‌ند ده‌توانن ناكۆكییه‌كانى ناوخۆ نه‌به‌نه ده‌ره‌وه؟ ئێمه نه‌ته‌وه‌یه‌كین كێشه‌یه‌كمان هه‌یه، به‌و شێوه‌یه ڕفتار بكه‌ن كه هه‌ر حزبه و بۆ خۆى خه‌ریك بێت و له‌گه‌ڵ یه‌ك ڕێك نه‌بن لاواز ده‌بن بێگومان.\nئاژانس: پۆستى سه‌رۆككۆمار بۆ كورد گرنگه؟\nمەحمود عوسمان: سه‌رۆكى په‌رله‌مان باشتر بوو.


سزادانی چالاکێکی سیاسی لە شاری ورمێ بە یەک ساڵ بەندکردن - كۆمه‌ڵه‌ی مافی مرۆڤی کوردستان\n14.11.2020 14.11.2020 Kurdistan Human Rights Association\t99 Views\nشەممە 24ی خەزەڵوەری 2720ی کوردی، چالاکی سیاسی « عادڵ موکەڕەم» دانیشتوی شاری ورمێ لەلایەن دادگای کۆماری ئیسلامی ئێرانەوە لەو شارە سزای یەک ساڵ بەندکردنی بەسەردا سەپێندرا.\nشایانی باسە کە، ناوبراو لە مانگی سەرماوەزی 2718 لە لایەن حکومەتی تورکیاوە دەست بەسەر دەکرێت و پاشان رادەستی کۆماری ئیسلامی ئێران دەکرێتەوە و تا ئيسەتە لە بەندیخانە لەچاوەڕوانیدا ماوەتەوە.\nشیاوی باسە کە، بەڕێز موکەڕەم بە هۆی چاوەڕوانی و بەڕێوە نەڕۆیشتنی دۆسیەکەی لە مانگی رەزبەری ئەمساڵدا دەستی دایە مانگرتن و ئەمڕۆ پاش راگەیاندنی سزاکەی کۆتایی بەمانگرتنەکەی هێنا و گەڕێندرایەوە بەشی گشتی بەندیخانەی کۆماری ئیسلامی لە شاری ورمێ.\n← خوڕەم ئاوا; گیان لەدەست دانی گوماناوی بەندکراوێک لە بەندیخانە\nهێزە ئەمنییەکان هاوڵاتییەکیان لە پیرانشار دەستبەسەر کرد →


هەزار و ٥١١ حاڵەتی تووشبوون و ٧١ گيانلەدەستدان به كۆرۆنا له توركیا تۆماركرا\nلە ماوه‌ی ٢٤ كاتژمێرى رابردوودا، هەزار و ٢٣٢ تووشبووی کۆرۆنا چاكبوونەتەوە، كۆى گشتیى ٢٧٣ هەزار و ٥١٤ تووشبوو لە ڤایرۆسەکە چاكبوونەتەوە.\nئاوێنه: وەزارەتى تەندروستیى توركيا بڵاویكرده‌وه، لە ٢٤ كاتژمێرى رابردوودا هەزار و ٥١١ حاڵەتى نوێى تووشبوون تۆماركراوە و ٧١ كەسی دیکە بەهۆى تووشبوونيان بە ڤايرۆسى كۆرۆناى نوێ (COVID-19) گيانيان لەدەستداوە.\n“خشته‌ی رۆژانەى ڤايرۆسى كۆرۆنا” كە دوايين ئامارەكانى ڤايرۆسى كۆرۆنا له توركیا لەخۆده‌گرێت لەڕێگەى ماڵپەڕى “covid19.saglik.gov.tr”ه‌وه بڵاوكرايەوە.\nبەپێی خشته‌كه، ئەمڕۆ ١٠٢ هەزار و نۆ پشكنينى ڤایرۆسی کۆرۆنای نوێ (COVID-19) ئەنجامدراوە. دەرەنجام، هەزار و ٥١١ حاڵەتى نوێى تووشبوون بە ڤايرۆسه‌كه تۆماركراوە.\nهەر بەپێی خشته‌كه، لە ٢٤ كاتژمێری رابردوودا، ٧١ تووشبوو گيانيان لەدەستداوە، هەزار و ٢٣٢ نەخۆش چاكبوونەتەوە و كۆى گشتيى ئەو تووشبووانەى كە چارەسەريان تەواو بووە و نەخۆشخانەيان جێهێشتووە بۆ ٢٧٤ هەزار و ٥١٤ بەرزبووەتەوە.\nبەپێی ئامارەكان، كۆى گشتيى نۆ مليۆن و ٩٣٦ هەزار و ٥٨١ پشكنينى (COVID-19) ئەنجامدراون، كۆى گشتیی حاڵەتەكانى تووشبوون گەيشتووەتە ٣١٢ هەزار و ٩٦٦ حاڵه‌ت و گيانلەدەستدانيش گەيشتووەتە حەوت هەزار و ٩٢٩ حاڵه‌ت.\nژمارەى كه‌یسه چالاكەكان ٣٠ هەزار و ٥٢٣، و ژمارەى ئەو نەخۆشانەى كە دۆخى تەندروستييان ناجێگيرە هەزار و ٦١٥ نەخۆشن و رێژەى هەوركردنى سييەكان لاى نەخۆشەكان لەسەدا ٦,٦ـە.\n– “ئاماژەكانى داكشان لە ژمارەى تووشبووان بانگەوازێكە بۆ زياتر پابەندبوونمان بە رێكارەكانەوە”\nوەزيرى تەندروستیى توركيا، فەخرەددين كۆجا لە هەژمارى تايبەتى خۆى لە تويتەر لە په‌یامێكدا له‌باره‌ی دوايين ئامارەكان، رايگەياندووە: “ئەمڕۆ هەزار و ٥١١ حاڵەتى نوێى تووشبوونمان هەيە. ئاماژەكانى داكشان لە ژمارەى تووشبووان بانگەوازێكە بۆ زياتر پابەندبوونمان بە رێكارەكانەوە. خێرايى زيادبوونى ژمارەى ئەو نەخۆشانەش كە تەندروستييان ناجێگيرە بە ئاراستەى كەمبوونەوەيە. پێكەوە بەرەنگاربوونەوە له‌ڕێگه‌ی پێكه‌وه پابەندبوون دەبێت”.


ویندۆز 10 لەسەر زیاتر لە 800 ملیۆن ئامێر جێگیرکراوە – کەی ئای تی ئێن\nمایکرۆسۆفت 8, ئازار 2019\nمایکڕۆسۆفت بە فەرمی ڕایگەیاند کە سیستەمی وەگەرخەری ویندۆز ١٠ لە ئێستادا لەسەر ٨٠٠ ملیۆن ئامێری جیاجیا جێگیرکراوە. ئەمەش لە ئامانجی کۆمپانیا نزیک دەبێتەوە کە ئامانجیان گەیشتن بووە بە ١ ملیار ئامێر، بەڵام بەداخەوە ئەم ئامانجە تا ئێستا بەدی نەهاتووە لە ساتی بڵاوکردنەوەی لە ٢٠١٥ـەوە، کە ئەو کات مایکڕۆسۆفت ڕایگەیاند ئامانجیان گەیشتنە بە ١ ملیار لە سێ ساڵدا.\nشایەنی باسە، ویندۆز ١٠ لەسەر ئامێری جیاجیای وەکو کۆمپیوتەری ڕوومێز و لاپتۆپ، و هەروەها ئامێری هاوشێوەی سێرفس و پێشتریش لەسەر مۆبایلە زیرەکەکان و هەروەها Xbox One Xـیش.\nلەگەڵ ئەم دەستکەوتەدا، ویندۆز ١٠ تێپەڕاندنی خۆی بەسەر ویندۆز ٧ مسۆگەر دەکات وەکو بەربڵاوترین سیستەم لە نێو بەکارهێنەراندا، کە لەسەر ٤٠%ی ئامێرەکانی کۆمپیوتەر کاردەکات، ئەمە لە کاتێکدا ویندۆز ٧ لەسەر ٣٨.٥% کاردەکات.


له دایکبووی : مه‌هاباد 1942\nکاتی شه‌هیدبوون : 1968.05.02\nشوێنی شه‌هیدبوون : دارێنه ـ بانه\nشوێنی گڵکۆ : نادیار\nچۆنیه‌تیی شه‌هیدبوون : ده‌گیری\n12ی بانه‌مه‌ر، ساڵرۆژی شه‌هید بوونی یه‌کێک له رێبه‌رانی ڕاپه‌رینی چه‌کدارانه‌ی 1967 ـ 1968ی حیزبی دێموکراتی کوردستانه. له 12ی بانه‌مه‌ری 1968دا سمایل شه‌ریفزاده رووناکبیری شۆڕشگیر و یه‌کێک له سیما ناسراوه‌کانی حیزبی دێموکراتی کوردستان\nله ده‌یه‌ی چلی هه‌تاوی‌دا که له گه‌ڵ چوار هاورێی دیکه‌ی ، له نزیک گوندی"دارینه"ی ناوچه‌ی بانه له لایه‌ن هێزێکی 300 که‌سی ژاندارم‌و جاشه‌وه گه‌مارۆ دران. له‌و شه‌ڕه نابه‌رامبه‌ره‌دا شه‌ریفزاده‌و سێ که‌س له هاورێیانی پاش 5 سه‌عات خۆڕاگری ، گیانیان له ده‌ست دا. به‌م بۆنه‌یه‌وه ئاورێک له ژیانی ئه‌م شه‌هیده گه‌وره‌یه‌ی حیزبی دێموکراتی کوردستان ده‌ده‌ینه‌وه.\nسمایل شه‌ریفزاده ساڵی 1942 له شاری مه‌هاباد له خیزانێکی بازرگان له دایک بوو. له‌م کاته‌دا مه‌هاباد ناوه‌ندی جووڵانه‌وه‌ی رزگاری‌خوازی کوردستان بوو. گه‌لی کورد ئه‌و به‌شه‌ی نیشتمانکه‌ی له چه‌نگ حکوومه‌تی دیکتاتۆر‌و به‌ستراوه‌ی شایه‌تی رزگار کردبوو. پاش چه‌ندین ساڵ زوڵم لێکران‌و بێبه‌شی له هه‌موو مافێکی نه‌ته‌وایه‌تی، چاره‌نووسی خۆی گرتبوه ده‌ست‌و تیشکی ئازادی و سه‌ربه‌ستی ئه‌م ناوچه‌یه‌ی رووناک کردبووه.\nشه‌ریفزاده خوێندنی سه‌ره‌تایی‌و پۆلی پێنجی مه‌دره‌سه‌ی ناوه‌ندی له مه‌هاباد خوێندبوو . ساڵی شه‌شی ناوه‌ندی له تاران له کولیژی "ئه‌لبرز "ته‌واو کردبوه.\nپاشان له رشته‌ی "ئه‌لێکترومکانیک دا"، له خوێندنگه‌ی فه‌ننی زانستگه‌ی تاران خوێندنی درێژه پێدا . سمایل که پوولی چواری ناوه‌ندی به دواوه، سه‌باره‌ت به موتالعه کردنی کتێبی سیاسی و کۆمه‌ڵایه‌تی،و هه‌ست کردن به بێ‌به‌شی نه‌ته‌وه‌ی کورد له هه‌موو مافێکی نه‌ته‌وایه‌تی و نه‌بوونی ئازادی‌و دێموکراسی له ئێران ، تووشی ئاڵۆگۆرێکی فکری هات.\nسمایل شه‌ریفزاده بۆ ئازادی نیشتمان‌و وه‌ده‌سهێنانی مافی نه‌ته‌وایه‌تی گه‌لی کورد بۆ پێک هێنانی حکوومه‌تێکی نیشتمانی دێموکرات رێگای خه‌باتی سیاسی گرته پێش .\nهه‌ر له هه‌وه‌ڵی خوێندنی زانستگایی‌دا سمایل بۆ گه‌یشتن به‌و ئامانجه ده‌گه‌ل ده‌سته‌ی خوێندکاره شۆڕشگێره‌کانی زانستگه‌ی تاران که‌وت.\nساڵی 1961 له کاتی په‌لاماردانی زانستگه‌دا، له لایه‌ن پۆلیس و کوماندۆکانی حکوومه‌ته‌وه، سمایل گیراو بۆ ماوه‌یه‌ک ده‌سبه‌سه‌ر کرا. سمایل شه‌ریفزاده، له گه‌ڵ هاواڵه هاوفکره‌کانی خۆی، له نێو خوێندکاره کورده‌کانی زانستگای تاراندا، قۆڵی چه‌پی و شۆڕشگیری کۆمه‌ڵی خوێندکار بوون و له دژی بیروباوه‌ڕی چه‌وت‌و ناله‌بار خه‌باتیان ده‌کرد. په‌لاماری سازمانی ئه‌منییه‌ت بۆ سه‌ر کوردستان و کورده‌کانی زانستگه‌ی تارانیش ساڵی 1964 و گرتن‌و دورخستنه‌وه‌ی زۆر له خوێندکاران‌و مامۆستایانی کورد سمایل شه‌ریفزاده‌ی ناچار کرد خۆی بشارێته‌وه‌و بچێته نیو کۆری تێکۆشانی نهێنی‌یه‌وه . هه‌ر ئه‌و ساڵه له‌گه‌ل هێندێک له لاوه تێکۆشه‌ره‌کان رووی کرده نێو شۆڕشی کوردستانی عێراق‌و تێکه‌ڵ به تێکۆشه‌رانی حیزبی دێموکراتی کوردستان بوو،که له کوردستانی عێراق گیرسابوونه‌وه. له‌و ماوه‌یه‌دا بیجگه له کاری سیاسی کتێبی "دیفاعیاتی خوسره‌وی روزبه‌ی " وه‌رگیرایه سه‌ر زمانی کوردی . ساڵی 1967 سمایل و هاواڵه‌کانی له کومیته‌ی شۆرشگێری حیزبی دێموکراتی کوردستان له به‌ر هه‌ل‌و مه‌رجی ناله‌باری تێکۆشانیان له کوردستانی عێراق ، گه‌ڕانه‌وه نیوخۆی کوردستانی ئێران‌و له نێو خه‌ڵکی رۆژهه‌ڵاتی کوردستاندا ده‌ستیان به تێکۆشانی سیاسی کرد. به‌ڵام رێژیمی حه‌مه‌ره‌زا که وای ده‌نواند که ئێران دوڕگه‌ی هێمن‌و سه‌قامگرتووی رۆژهه‌ڵاتی نێوه‌راسته، له حوزووری رێبه‌ران‌و تێکۆشه‌رانی حیزبی دێموکراتی کوردستان له نێو خه‌ڵکی رۆژهه‌ڵاتی کوردستان، تووشی وه‌حشیه‌ت بوو و قۆڵی له سه‌ر کوت‌و له نیو بردنی خه‌باتگێڕشانی حیزبی دێموکرات هه‌ڵماڵی. به‌م جۆره خه‌باتێکی چه‌کدارانه به سه‌ر شۆرشگێڕانی ئه‌م حیزبه‌دا سه‌پاکه له مێژووی حیزبی دێموکرات‌و بزووتنه‌وه‌ی کورددا به خه‌باتی چه‌کدارانه‌ی 46و 47 (1967و1968 ) ناوبانگی ده‌رکرد. راونان‌و ته‌نگ پێ‌هه‌ڵچنینی ژاندارم‌و سازمانی ئه‌منییه‌تی ئێران، سمایل شه‌ریفزاده‌و هاواڵه شۆرشگێره‌کانی له خه‌بات‌وتێکۆشان نه‌سڵه‌مانده‌وه‌و له دێهات‌و چیا‌وکه‌ژه‌کانی نیشتمان‌و له ئامێزی زه‌حمه‌تکێشانی کوردستان دا خه‌باتیان درێژه پێده‌دا.\nژاندارمه‌کانی حکوومه‌تی شا که، له هه‌موو شوێنێک به دوای‌شه‌ریفزاده و هاواڵه‌کانی‌دا ده‌گه‌ڕان. تا رۆژی 1968.05.02 به هۆی که‌سێکی خۆفرۆشه‌وه به ناوی (کوێخا شه‌ریف) شوێنی ئه‌ویان هه‌ڵگرت دوای ئه‌وه که ده‌ست به جێی پتر له (350) ژاندارم‌و عه‌سکه‌ر‌و جاش، بۆ سه‌ر سمایل شه‌ریفزاده‌و چوار هاوڕێی ده‌نگ دران. 350 که‌س، به چه‌ک‌و قۆرخانانه‌ی زۆر‌و مودێرنه‌وه، پینج تێکۆشه‌ری کوردیان گه‌مارۆ دابوو، که له شه‌ره‌ف‌و ژیانی نه‌ته‌وه‌ی خۆیان دیفاعیان ده‌کرد. سمایل شه‌ریفزاده که بڕیاری دابوو تا دوا هه‌ناسه، له خه‌بات‌و تێکۆشان به‌رده‌وام بێ‌و سه‌ر بۆ دوژمن دانه‌نوێنێ، له وڵامی فه‌رمانده‌ی سه‌رباز‌و ژاندارم و جاشه‌کاندا، که داوای ته‌سلیم بوون‌و چه‌ک فڕی‌دانیان لێ ده‌کرد به ده‌نگێکی بویرانه گوتی : " ئه‌ی خۆفرۆشه ناپیاو وخوێڕییه‌کان! برۆن خه‌جاڵه‌ت بن له ئێمه‌ی پێشمه‌رگه‌ی گیانفیدا که بۆ ئازادیی ئێران و ئه‌ستاندنی مافی نه‌ته‌وایه‌تیی گه‌له‌که‌مان خه‌بات ده‌که‌ین داوای ته‌سلیم بوون ده‌که‌ن؟!\nسه‌ره‌نجام پاش شه‌ش سه‌عات شه‌ڕی قاره‌مانانه پێنج که‌س، له‌گه‌ڵ 350 که‌س له چه‌کداره‌کانی رێژیمی شایه‌تی، گولله‌ی بازوکا سینگی ئه‌م لاوه تێکۆشه‌رو قاره‌مانه‌ی قه‌ڵاشته‌وه‌و چرای ته‌مه‌نی کورت به‌ڵام پڕ له شانازی سمایل کوژایه‌وه‌و وێڕا 3 که‌س له هاوڕێیانی له پێناوی رزگاری کوردستان دا به‌خت کرد...ناوی ئه‌و تێکوشه‌رانه‌ی که وێرای شه‌ریف زاده سه‌هید بوون بریتیه له: میرزا محه‌ممه‌د شادمانی، حوسێن ره‌حمان رابی‌و عه‌لی عه‌وڵا کۆڵی.\nهه‌ر ئه‌و کات یه‌کێک له نووسه‌ره‌کانی کورد به‌م بۆنه‌یه‌وه، له نووسراوه‌یه‌کی خۆیدا به‌م دوو دێڕه شێعره‌ته‌عبیری له شه‌هید بوونی ئه‌و پۆله تێکۆشه‌ره کردبوو:\nئه‌و نه‌مامانه‌ی، ئه‌مرۆ ده‌نێژرێن\nبه خوێنی پاکی خۆیان ئاو ده‌درێن\nده‌ڕازێننه‌وه باغی کوردستان\nدێنه به‌ر بۆمان، رۆژێ له رۆژان\nبه‌رزو پیرۆز بێ یادی شه‌هیدانی راپه‌ڕینی 46ـ47 ی حیزبی دێموکراتی کوردستان و سه‌رجه‌م شه‌هیدانی رێگای دابین کردنی مافه نه‌ته‌وایه‌تییه‌کانی نه‌ته‌وه‌ی کورد.


باسی دووەم : بانگەوازی نھێنی.\nیەکەم: فەرمانی خوای بەگەیاندنی پەیام.\nپێغەمبەر تەواو دڵنیابوو لەوەی کەبۆتە پێغەمبەر بۆ خوای بەبەزەیو بەخشندە، جبریلیش بۆجاری دووەم ھاتەوە لای، خوای گەورەش ئەم ئایەتانەی دابەزاند:( بِسْمِ اللَّهِ الرَّحْمَنِ الرَّحِيمِ. يَا أَيُّهَا الْمُدَّثِّرُ (1) قُمْ فَأَنْذِرْ (2) وَرَبَّكَ فَكَبِّرْ (3) وَثِيَابَكَ فَطَهِّرْ ) المدثر:١-٤) ئەم ئایەتە ئاگادار کردنەوەبو بۆ پێغەمبەر صل اللە علیەوسلم کە ڕابردوو تەواو بوو،ئەو ئێستا کارێکی مەزنی لە پێشە، پێویستی بە وریایو قۆڵ ھەڵماڵین و ئاگادار کردنەوە ھەیە، ثێویستە پەیەیامەکە ھەڵبگرێتو خەڵک ڕێنمونی بکات، دل بە وەحی خوا خۆشبکاتو بەھیزبێت لەسەر ناڕەحەتیەکان، چونکە ئەوە سەرچاوەی پەیامەکەی و یارمەتیدەری بانگەوازەکەیەتی.\nئەم ئایەتانە بەیەکەمین فەرمان دادەنرێن بۆ گەیاندنی بانگەوازوو ھەڵسان بە ئەرکەکان، ئەم ئایەتانەش ئاماژەیان تێدابوو بۆ چەند مەسەلەیەک، کە پوختەی بانگەوازی پێغەمبەرو ڕاستیە ئیسلامییەکان و، نەھێشتنی خراپیە لەسەر کۆمەڵو بەددەستھێنانی سودو بەرژەوەندی تێدابوو.\nئەم ئایەتانە وروژاندنێک بوو بۆ پێغەمەبەر صل اللە علیە وسلم بۆ ئەوەی ھەڵسێت بە ھەمو ئەو ئەرکانەی پێی سپێردراوە ، ھەروەھا بۆ ئەوەی ئیتر گوێ نەدات بە تەگەرەو بەربەست، ئەم بانەگە نەرمو نیانانە(يا أيها المدثر) ئەی داپۆشراو، بۆ ئەوەی ببێتە ھۆکارێک بۆ بەرزکردنەوەی ھیمەت ، ماڵئاووی لە خەو حەسانەوە بکات، ئینجا لەدوای ئەوە فرمانی توند بە ھەڵسان (قم) بەتوانایەکی ڕاپەڕیو، ھێزو وزەیەکیش کە ببزوێت ڕوەو بەدیھێنانی ئەرکەکانی گەیاندن، ئەویش کە فەرمانەکە بۆ تەنھا کەسێک ھاتوە لەیەکەمین گوتاری دا دوای ڕاوەستانی وەحی ، ئاگادارییەک بوو، کە ئەمە ئاینە پشت دەبەستێت بە خەباتی دورو درێژوو کۆششی تاڵ، دوای ئەوە ئایەتەکان توندتر بونەوە لە بەھێزکردنی پێغەمبەری صل اللە علیە وسلم و دڵ نەھێزکردنی، بەمەبەستی بەردەوام بون لەسەر ڕێگای ئیسلام گەیاندنی، بۆ ئەوەی گوێ نەدات بە ھیچ کۆسپێک ، کە ڕێی لێدەگرێت، بۆیە خوا پێی فەرموو( وربک فکبر) واتە: واتا ھیچ شیلتکێ بەندەکانت بەلاوە مەزنو ترسناک نەبەێت خوای خۆت نەبێت، ئەوکەسەی کە تۆی لە ئەستۆ گرتوە پێش ئەوەی لەدایک ببین ، پەروەردەشی کردوە بەچاکەو فەزڵی خۆی، تا ئەوکاتەی تۆی کرد بە پێغەمبەرو ڕەوانە کراو، پاش ئەوەی کە ئامادەی کرد بۆ ھەڵگرتنی ئەوبارە(وربک فکبر) ھەمو مەزن ڕاگرتنێک مافی خوایو، کەسیشی لەگەڵی ھاوبەش نیە.\nدوای ئەوە دەفەرموێک ( وثیابک فطھر) وەکو چۆن بە پێغەمبەر صل اللە علیەوسلم وترابێت، تۆ سەرەڕای پاراویت ، خۆ پاراو کردنەوەت بە فیترەتت، بەوەی کە خوای گەورە تیایدا دروستکردوە لە ڕەشتی جوان و ئەو ئاکارانەی کە بەتایبەت پێی داوی بۆ ئەم ڕۆژە، سەرەڕای ھەموو ئەوەش ھەر داوای لێکردوی دەرونی خۆت پاراو بکەیتەوە، بۆ ئەوەی ھێندەی تر پاراو تر ببێتەوە، لەژیانی ڕۆژانەتدا لەگەڵ خەڵکیدا، تۆ ئەمڕۆ پێغەمبەری خوای بۆ ھەمو جیھان، تەواوبونی پەیامیش لەتەواوبونی ئاکاری کۆمەڵایەتیدایە لەڕوی ئارامیو لەسەرەخۆیو لێبوردەیو چاکە کردنو لێبڕاوی ، لەگەڵ گەیاندنی بانگەواز بۆلای خوا، ھیچ ئازارێکیش ساردت نەکاتەوە، ھیچ بەڵایەکی سەختیش کۆڵت پێنەدات لە ڕۆیشتنت بەرەو ئامانجت.\nدوای ئەوە خوای گەورە دەفەرموێت (والرجز فاھجر) وەک چۆن پێغەمبەر صل اللە علیە وسلم بڵێت: با مەبەستت لەوەی وازت لێھێناوە فیترەتو سروشت بێت، با تۆ پێشەنگ بیت بۆ ئومەتەکەت، ناو نیشانێکیش بیت بۆ پاکبوونەوایان لەڕێگای پەیامەکەت.\nدووەم : دەستپێکردنی بانگەوازی نھێنی.\nدوای دابەزینی ئایەتەکانی سوڕەتی (المدثر) پێغەمبەر صل اللە علیە وسلم دەستی کرد بە بانگەواز کردن بۆ ئیسلام بە شێوەیەکی نھێنی ، بێگومان لە خێزانو ھاوەڵانو نزیکەکانیەوە دەشتی پێکرد.\n١- مسوڵمان بونی خاتو خەدیجە:\nیەکەم کەس لە ئافرەتان باوەڕی ھێنا بە پێغەمبەر صل اللە علیە وسلم خاتوو خەدیجە بوو، بەڵکو یەکەمین کەس لە ئیمانداران بەڕەھای ڕەزای خوای لێبێت.\nیەکەم کەس بوو گوێ بیستی وحی بوو لە زاری پێغەمبەرەوە صل اللە علیە وسلم ، یەکەم کەسیش بوو کە قورئانی خوێندەوەو یەکەمین کەسیش بوو فێری نوێژ بوو ، چونکە ماڵەكەی یەكەمین مال بوو قورئانی تێدا خوێندرایەوە، دوای ئەوەی دابەزیە سەر پێغەمبەر صل اللە علیە وسلم لە ئەشکەوتی حرا.\nیەکەمین شت کە خوا فەرزی کرد لەپاش دانپیانانی یەک خواپەرستی ئەنجامدانی نوێژ بوو، ھەندێ ڕیوایەتیش ھاتوە باس لەوەدەکات کە پێغەمبەر صڵ اللە علیە وسلم خەدیجەی خێزانی فێرەی دەستنوێژو نوێژ کردوە، ئەوکاتەی فەڕزکرایە سەر پێغەمبەر صل اللە علیە وسلم ، جبریل ھاتە لای لەوکاتەی کە لەسەرووی مەککەوەبو لەسەرو دۆڵەکەوە ، ئیتر کانیەک ھەڵقوڵاو، جبریل دەستنوێژی گرت، پێغەمبەریش صل اللە علیە وسلم تەماشای دەکرد، پاشان پێغەمبەریش صل اللە علیە وسلم دەستنوێژی گرت وەک جبریل ، دوای ئەوە جبریل ھەڵسا نوێژی کرد، پێغەمبەریش صل اللە علیە وسلم بە نوێژەکەی ئەو نوێژی کرد، دوای جبریل ڕۆیشت پێغەمبەر صل اللە علیە وسلم گەڕایەوە دەستنوێژی گرت بۆ ئەوەی خەدیجە فێر بێت دواتر نوێژی کرد بەھەمان مەبەست.\nمسولمان بونی علی کوڕی ابو طالب رزای خوای لێبێت.\nلەپاش مسوڵمان بونی خاتو خەدیجە علی کوڕی ابوطالب مسوڵمان بوو، ئەوە یەكەمین كەص بوو لە مناڵان کە ئیمانی ھێنا، ئەوکاتە علی تەمەنی دەساڵان بوە، لەسەر پەسەندترتن بۆ چونەکان کەئەوە بۆچونی ابنو اسحاقە، خوای گەورە نیعمەتی خۆی بەسەردا ڕشت کاتێک لەماڵی پێغەمبەر صل اللە علیە وسلم پەروەردەبو پێش ئیسلام، چونکە پێغەمبەر صل اللە علیە وسلم لە مامی وەرگرتبو خستبویە لای خۆی ،علی سێیەمین کەس بو کە نوێژی کرد لە پاش پێغەمبەرو لەپاش خەدیجە.\nھەندێک لە زانایانیش باسیان کردوە ،کاتێک کاتی نوێژ دەھات پێغەمبەر صل اللە علیە وسلم دەر ئەچوو بۆ ڕیگوزاری نێو شاخەکان بۆ نوێژ کردن، لەگەڵ علی بێ ئاگاداری باوکیو مامیو خەڵکەکانی تر، ئێتر لەوێ نوێژیان دەکرد، کە دەبوە ئێوارە دەگەڕانەوە بۆ ئەوماڵە پڕ لە ئیمانو ڕاستیو ئەمەکە.\n٣-مسوڵمان بونی زیدی کوڕی حارث رضای خوای لێبێت.\n٣-مسوڵمان بونی زیدی کوڕی حارث رضای خوای لێبێت. یەکەمین کەس بوو کە مسوڵمان بوو ، لە مەوالیەکان، واتە: کۆیلە ئازاد کراوەکان، خۆشەویستی پێغەمبەر صل اللە علیە وسلم بوو ، کردبوشی بە کوڕی خۆی، ناوی زیدی کوڕی حاریسەی کەلبیە، کاتێک کەسوکاری ھاتن بۆ ئەوەی بیکڕن و بیبەنەوە بۆ لای خۆیان، پێغەمبەر صل اللە علیە وسلم ئەوی سەرپشک کرد لەھەڵبژاردن لەنێوان خۆیو ئەواندا، زید وتی تۆ بۆمن لەجێگای دایک و بابو مامەی، لەوکاتەدا باوکو مامی وتیان: بەڵات لێکەوێت کۆێلایەتی ھەلدەبژێری بەسەر ئازادیتدا، و بەسەر باوکو مامو کەسوکارتدا؟، وتی: بەڵێ من شتیوام لەو پیاوەدا بینیوە بەخوا کەس بەسەر ئەودا ھەڵنابژێرم..\nالسيرة النبوية عرض وقائع وتحليل أحداث ـ الدكتور علي محمد الصلابي:ص/١٣٦-١٣٩


وڵاتی مه‌غریب سه‌رجه‌م قوتابخانه‌كانی گوله‌نی داخست – گه‌شه‌پێدان\nماڵه‌وه/ هه‌واڵ/وڵاتی مه‌غریب سه‌رجه‌م قوتابخانه‌كانی گوله‌نی داخست\nوڵاتی مه‌غریب سه‌رجه‌م قوتابخانه‌كانی گوله‌نی داخست\n1,969 Less than a minute\nوەزارەتی پەروەردەی مەغریب ڕۆژی ٢١ی شوباتی ٢٠١٧ ئاشکرایکرد، بە فەرمانی دادگا سەرجەم خوێندنگەکانی “محەمەد فاتیح”ی سەربە گروپی فەتحوڵا گولەن لەسەرانسەری ئەو وڵاتەدا داخران.\nلەبەیاننامەیەکدا وەزارەتی پەروەردەی میسر ڕایگەیاند “لەبەرڕۆشنایی بڕیاری دادگا کە داوای داخستنی سەرجەم دامەزراوەکانی سەربە گروپی محەمەد فاتیحی کردبوو، ڕۆژی ٢١ شوباتی بە کرداری سەرجەم ئەو ناوەند و خوێندنگایانە داخران.\nلە بەشێکی دیکەی بەیاننامەکەدا ئاماژە بەوەکراوە، کە دڵنییای دراوە بۆ ئەوەی مافی خوێندکاران نەفەوتێت، سەرجەمیان دابەشبکرێن بەسەر دامەزراوەکانی فێرکردن بە کەرتی گشتی و تایبەتەوە، کەلەوەشدا خواستی کەسوکارەکانیان لەبەرچاوگیراوە.\nئەو بڕیارەی وەزارەتی پەروەردەی مەغریب لە کاتێکدایە، ڕۆژی ٥ کانونی دووەمی ٢٠١٧، وەزارەتی ناوخۆی مەغریب بڕیاریدا بە داخستنی سەرجەم دامەزراوەکانی فێرکردنی سەربە گروپی فەتحوڵا گولەن، کەلەچەند پارێزگایەکی ئەو وڵاتەدا هەبوون.\nپێشتر وەزارەتی ناوخۆی مەغریب بڵاویکردبووەوە، داخستنی ئەو دامەزراوانە لەماوەی مانگێکدا بە تەواوی کۆتاییان پێ دێت، لەدوای دەرچوونی بڕیاری دادگاوە.\nئەوە لەکاتێکدایە لە کاتی کودەتاکەی مانگی تەموزی ساڵی ڕابردوو، باڵیۆزخانەی تورکیا لە ڕیباتی پایتەختی مەغریب ڕایگەیاند، زانیاری تەواویان داوە بە وەزارەتی دەرەوەی مەغریب، لەسەر دامەزراوەکانی گولەن لەناوخۆی ئەو وڵاتەدا و هیوای خواستبوو ڕێوشوێنی یاسایی پێویستیان لەبەرامبەر بگیرێتە بەر.\nدامەزراندنی خوێندنگەکانی فەتحوڵا گولەن لە ساڵی ١٩٩٣وە لە شاری تەنجەی ئەو وڵاتەوە دەستی پێکردووە و دواتر تەشەنەی کردووە بۆ پارێزگاکانی تری ناوخۆیی مەغریب.\nگروپی فەتحولا گولەن تۆمەتبار دەکرێن بە ئەنجامدانی کودەتاکەی مانگی تەموزی ساڵی ٢٠١٧، بەڵام فەتحوڵا گولەن سەرۆکی بزوتنەوەی خزمەت، کە لە ئێستادا لەویلایەتە یەکگرتووەکانی ئەمەریکا نیشتەجێیە ڕایگەیاند، رەجەب تەیب ئەردۆغان لە پشت هەوڵی کودەتاکەوەیە.\nئاگر لە بەشەناوخۆی قوتابیانی فاکەڵتی ئەندازیاری دەکەوێت\nباوه‌رناكه‌ی داهاتی فه‌یسبووك چه‌نده!


ساڵ: 2019 2018 2017 2016 2015 2014 2013 2012 2011 2010 2009 2008 2007 2006 2005 2004 2003 2002 2001 2000 1999 1998 1996\nئەو یاریزانانەی هاتوونەتە یانەکە (26 ملیۆن یۆرۆ )\n09/07/18 R. Pierre-Gabriel Saint-Étienne 6 ملیۆن یۆرۆ\n09/07/18 A. Barreca Torino نەزانراو\n06/07/18 Pelé Rio Ave نەزانراو\n01/07/18 J. Gaspar Cercle Brugge نەزانراو\n01/07/18 Y. Aït Bennasser Caen نەزانراو\n01/07/18 J. Mexique Tours نەزانراو\n01/07/18 ل. تراورێ Amiens نەزانراو\n01/07/18 ئو. ئیچیێجیل Cercle Brugge نەزانراو\n30/06/18 Gil Dias Fiorentina نەزانراو\n19/06/18 W. Geubbels Lyon 20 ملیۆن یۆرۆ\n15/06/18 P. N'Guinda QRM نەزانراو\n30/01/18 ئو. ئیچیێجیل Sivasspor نەزانراو\n27/01/18 P. Pellegri Genoa نەزانراو\nئەو یاریزانانەی لە یانەکە ڕۆیشتوون (362 ملیۆن یۆرۆ )\n20/07/18 A. Diakhaby Huddersfield 10 ملیۆن یۆرۆ\n10/07/18 S. Meïté Torino 10 ملیۆن یۆرۆ\n02/07/18 T. Lemar Atlético 70 ملیۆن یۆرۆ\n01/07/18 Rúben Vinagre Wolverhampton نەزانراو\n01/07/18 K. Mbappé PSG 180 ملیۆن یۆرۆ\n01/07/18 Gil Dias Nottm Forest خواستن\n01/07/18 Fabinho Liverpool 50 ملیۆن یۆرۆ\n01/07/18 ت. کۆنگۆلۆ Huddersfield 20 ملیۆن یۆرۆ\n28/06/18 F. Irie Cercle Brugge نەزانراو\n16/06/18 K. Appin Cercle Brugge خواستن\n16/06/18 Y. Etienne Cercle Brugge خواستن\n16/06/18 P. N'Guinda Cercle Brugge خواستن\n31/01/18 ئو. ئیچیێجیل Cercle Brugge خواستن\n29/01/18 I. Chaïbi Wacker خواستن\n25/01/18 G. Carrillo Southampton 22 ملیۆن یۆرۆ\n09/01/18 P. N'Guinda QRM خواستن\n03/01/18 J. Mexique Tours خواستن\n02/01/18 S. Meïté Bordeaux خواستن\n02/01/18 ت. کۆنگۆلۆ Huddersfield خواستن


بەغدا، تۆمەتبارێك دەستگیركرا دەیویست بەرەو هەرێمی كوردستان هەڵبێت – تۆڕی میدیایی خەڵک\nبەڕێوەبەرایەتی قەڵاچۆكردنی تاوان لە بەغدای پایتەخت، دەستگیركردنی كەسێك ڕادەگەیەنێت كە تۆمەتبارە بە كوشتنی یەكێك لە كارمەندانی بەڕێوەبەرایەتییەكەی.\nبەپێی بەیاننامەیەك كە لەلایەن بەڕێوەبەرایەتی قەڵاچۆكردنی تاوان لە بەغدابڵاوكرایەوە” هێزەكانی قەڵاچۆكردنی تاوان لە بەغدا توانییان كەسێك دەستگیربكەن كە تۆمەتبارە بە كوشتنی یەكێك لە كارمەندەكانی بەڕێوەبەرایەتی پۆلیسی قەڵاچۆكردنی تاوانە”.\nهەر لە بەیاننامەكەدا هاتووە”تۆمەتبارەكە لەكاتێكدا دەستگیركرا كە دەیویست بەرەو هەرێمی كوردستان هەڵبێت”.\nدەستگیركردنی ئەو تۆمەتبارە لەكاتێكدایە كە پێشتر بەڕێوەبەرایەتی قەڵاچۆكردنی تاوان لە بەغدا، كوژرانی یەكێك لە كارمەندانی بەڕێوەبەرایەتییەكەی ڕاگەیاندبوو.